Još jedan proizvođač automobila postaje u potpunosti električan | Original\n17/02/2021 17/02/2021 Budi odgovoran by editor\nJoš jedan proizvođač automobila postaje u potpunosti električan\nMnogi proizvođači automobila najavili su delimičnu ili potpunu elektrifikaciju svojih vozila, a broj kompanija koje smatraju da za benzince i dizelaše uskoro više neće biti mesta na putevima sve je veći. Posle Bentlija, koji potpuni prelazak na struju nakon 2030. godine, sličnu stvar je uradio još jedan britanski proizvođač luksuznih automobila.\nJaguar Land Rover tako je predstavio novu globalnu strategiju “Reimagine”, koja obuhvata elektrifikaciju i prema kojoj će svi modeli ovih vozila nakon 2025. imati isključivo električne motore, te u njihovoj floti više neće biti mesta za vozila s motorima s unutrašnjim sagorevanjem.\nPutem elektrifikacije kreće i Land Rover, koji će 2024. predstaviti svoj prvi električni automobil, nakon čega će i oni ubrzati elektrifikaciju. Zanimljivo je kako će kompanija za te brendove razviti različite arhitekture jer žele da brendovi imaju “sopstvenu i različitu ličnost”, piše Engadget.\nJaguar je nekoliko godina predstavio svoj prvi električni automobil, model I-Pace, a u narednim godinama svi dosadašnji modeli s benzinskim i hibridnim motorima biće zamenjeni i prodavaće se isključivo u verzijama s električnim motorima.\nSve ukazuje na to kako je ovo poslednja decenija benzinaca i dizelaša i sve više proizvođača automobila u svoju ponudu uvrštava električna vozila. Kako sada stoje stvari, u narednoj deceniji će i većina zemalja će doneti zakone kojima će prodaja automobila sa motorima sa unutrašnjim sagorevanjem biti zabranjena.\nTagovi: električni automobili elektrifikacija jaguar land rover\nBudi proaktivanŠta možeš da tražiš od poslodavca osim povećanja plate?\nBudi naučnik, Urednički izborNa koje sve načine možete pratiti sletanje Nasinog rovera na krater Jezero


Noć muzike 2019 | Blog | Novi Apartmani Beograd\nU Beogradu se po četvrti put po redu održava manifestacija “Noć muzike” koja će na Ušću okupiti brojne istinske ljubitelje muzike.\nManifestacija “Noć muzike” održaće se 30. avgusta na beogradskom Ušću kada će nastupiti Simfonijski orkestar i Hor RTS-a uz čuveni Finski bend Apocalyptica, sastavljen od četiri čeliste koji veoma uspešno i atraktivno na tipičnim klasičnim instrumentima interpretiraju hevi metal hitove.\nSimfonijski orkestar i Hor RTS-a, tog 30. avgusta biće predvođeni dirigentskom palicom najpoznatijeg aktivnog domaćeg dirgenta Bojana Suđića i ovo spektakularno veče otvoriće programom „Top klasika“ sa popularnim fragmentima najpoznatijih dela Stevana Hristića, Đuzepea Verdija, Žorža Bizea, Aleksandra Borodina, kao i kompozicija Franca Supea, Artura Markesa, Petra Iljiča Čajkovskog i Karla Orfa.\nSa druge strane, Apocalyptica će u svom prepoznatljivom spoju hevi metala i klasike beogradsku publiku počastiti sa interpretacijama legendarnog američkog sastava Metallica. Naime, program pod imenom „Plays Metallica by Four Cellos“ deo je njihove aktuelne svetske turneje u kome na veoma moćan način četiri čelista sviraju najpoznatije savremene metal hitove.\nUlaz na festival Noć muzike je slobodan, a održava se u okviru Cloud digitalne platfore koja će od ove godine obuhvatati i manifestacije Belgrade Beer Fest i Belgrade Music Week. Aplikacija će biti dostupna za sve vodeće mobilne platforme u prvoj polovini avgusta i svojim korisnicima – ljubiteljima piva i muzike, pružiće brojne pogodnosti. Više informacija o aktivaciji i korišćenju saznajte na oficijelnim web stranicama organizatora.\nUkoliko ste iskonski ljubitelj muzike, sasvim smo sigurni da ćete poslednje dve nedelje u avgustu odvojiti da barem na vikend posetite Beograd i uživate u veoma bogatom i besplatnom muzičkom programu na jednom tako inspirativnom mestu kao što je Ušće, lokaciji kojoj nisu odoleli ni čuveni Roling Stonsi!\nBaš zbog toga, mi iz Novih apartmana predlažemo da na našem sajtu u sekciji Novi Beograd na vreme odaberete jedan od mnogobrojnih fantastičnih apartmana koji se nalaze u blizini Ušća i uživajte u muzici, ali i u lepotama Beograda, a kada se veče neminovno završi, da na adekvatan način akumulirate energiju koja će vam preko biti potrebna već koliko sutra uveče!


Ćirić: Srbija na pragu STO\nSrbija bi u narednih pola godine do godinu dana mogla da postane članica Svetske trgovinske organizacije (STO), kaže ministar ekonomije i regionalnog razvoja Nebojša Ćirić.\n- Učlanjenje u STO nikome ne nanosi štetu, a država i njena privreda imaju globalnu zaštitu svojih interesa - rekao je ministar ekonomije za NIN i dodao da veruje da pregovori sa Ukrajinom i SAD ne bi trebalo da budu prepreka za učlanjenje u tu organizaciju.\nĆirić je podsetio da Ukrajina traži da Srbija odobri ili potpuno ukine carine na neke poljoprivredne proizvode, kao i na čelik i drugu crnu metalurgiju, na šta naša zemlja nije spremna jer mora da štiti interes domaće industrije.\nAmerika, pak, traži da se pronađe kompromis kod uvoza genetski modifikovane hrane u Srbiju jer su u našoj zemlji uvoz i uzgajanje takve hrane zabranjeni, a Amerika je veliki izvoznik GMO proizvoda, naglasio je on.\nPrema njegovom mišljenju članstvom u STO Srbija samo dobija, ali to ne znači da ćemo datumom ulaska početi bescarinski uvoz robe.\n- I dalje za neke proizvode carine neće postojati, kao što je i sada, a za neke strateške proizvode će se stopa carine postepeno smanjivati - istakao je on.


Crna Gora junački pala protiv Norveške, jedan šut u okvir gola gostima donio tri boda (VIDEO)\nNorveška je u trećem kolu kvalifikacija za Svjetsko prvenstvo u Kataru izgubila na svom terenu od Norveške rezultatom 1:0.\nBili su gosti bolji protivnik u prvom dijelu, ali su na prvu šansu čekali do 20. minute kada je pored gola šutirao Morten Torsbi. Šest minuta kasnije zaprijetili su Crnogorci preko Uroša Đurđevića, koji takođe nije bio precizan. U 29. minuti Norveška je bila najbliže pogotku do tada, međutim odbrana Crne Gore je u posljednjem trenutku blokirala pokušaj Jonasa Svensona.\nNorveška je do prednosti stigla u 35. minuti. Muhamed Eljunusi je prošao po lijevoj strani i ubacio loptu u peterac, a Aleksander Sorlot nije imao težak zadatak da loptu proslijedi u mrežu.\nCrna Gora je krenula ofanzivnije u drugom poluvremenu i već nakon nekoliko minuta imala šansu kada je Stevan Jovetić pokušao glavom, a Rune Jarštajn odlično odbranio.\nDeset minuta kasnije Crnogorci su imali novu priliku, ovaj put je pored gola šutirao Sead Haksabanović. Pokušavala je Crna Gora na sve načine da na ovom susretu dođe makar do boda, ali u tome nije uspjela.\nU sljedećoj kvalifikacionoj utakmici Crna Gora će igrati protiv Turske, dok će Norveška dočekati Holandiju.\nPrethodni članakVatreni uz mnogo muke probili defanzivne bedeme Malte, tri boda u džepu Modrića i družine\nNaredni članakPortugal ponovo na pogon Žote, Rusija pala u Slovačkoj (VIDEO)


Nović: Tuđe politikanstvo neću, svoje politikanstvo ne dam - Istinomjer\nNović: Tuđe politikanstvo neću, svoje politikanstvo ne dam\nDa je politikanstvo bilo najveći problem oko usvajanja Izmjena zakona o JMB, u tome državni ministar civilnih poslova Sredoje Nović svakako ima pravo. No, Novićeva „zabrinutost“ je prije svega licemjerna i nikako ne može biti amnestija za njegovo vlastito politikanstvo, koje je i dovelo do toga da Odluka ustavnog suda BiH o neustavnosti Zakona o JMB ne bude sprovedena ni nakon već skoro dvije godine.\nPrema mišljenju Ustavnog suda BiH, Parlamentarna skupština BiH prilikom donošenja zakona nije slijedila novu zakonsku regulativu u RS u odnosu na nove nazive općina i gradova, te je na taj način narušila princip vladavine prava iz člana I/2. Ustava BiH. U pitanju je, dakle, bio vrlo jednostavan tehnički zahtjev da se nazivi mjesta koji su navedeni u osporenom članu 5. državnog Zakona o JMB, usklade sa nazivima općina sa teritorije RS koji su navedeni u članu 5. entitetskog Zakona o teritorijalnoj organizaciji RS.\nPrijedlog izmjena koji pominje Nović, a koji su sačinili Novićev SNSD i SDS , upravo je i pokrenuo politizaciju ovog vrlo lako rješivog problema, s posljedicama kojima smo, nažalost, svjedočili tokom proteklih mjeseci.\nPrema ovom prijedlogu, član 5. Zakona o JMB mijenja se na način da, pored usklađivanja naziva općina, dolazi i do promjena registracijskih područja, gdje se umjesto postojećih 10 uvode tri registracijska područja koja bi obuhvaćala općine po teritorijalnoj organizaciji entiteta odnosno Brčko Distrikta (dakle jedno područje za RS, jedno za FBiH i jedno za Brčko Distrikt). Ono što su ove dvije partije predložile, dakle, uveliko premašuje odluku Ustavnog suda BiH i zapravo se ne odnosi na implementaciju njegove presude, već na potpuno drugu materiju koja nije tretirana u presudi Ustavnog suda. Upornim insistiranjem na isključivom usvajanju ovakvog prijedloga kao uslovu da se uopšte promijeni Zakon o JMB (a samim tim i implementira presuda Ustavnog suda), upravo su SNSD i SDS doveli do situacije u kojoj je jedna pravna (i pravno obavezujuća) odluka ispolitizirana i sa pravnog terena u potpunosti prebačena na politički.\nDetaljnu pravnu analizu “slučaja JMBG” možete pročitati na ovom linku.\nSredoje Nović, kao ministar civilnih poslova BiH, najodgovornija je osoba u izvršnoj vlasti kada se radi o pitanjima poput jedinstvenog matičnog broja građana, a svojim dosadašnjim djelovanjem je zapravo učestvovao u opstrukciji rješenja pitanja Zakona o JMB i provođenja odluke Ustavnog suda BiH. Stoga je posebno cinično to što ovakve izjave dolaze baš ministra civilnih poslova BiH, u očitom pokušaju da skine odgovornost sa sebe za nevjerovatnu situaciju u kojoj su se našli/e građani/ke, dok istovremeno i dalje insistira na zakonskom rješenju koje premašuje stvarnu potrebu proizvedenu odlukom Ustavnog suda BiH i koje je dovelo do situacije u kojoj smo se našli nakon februara 2013. godine. S obzirom da “rok trajanja” privremene odluke o JMBG ističe za mjesec dana, bliži se i mogućnost da se identična situacija uskoro ponovi, a i opasnost da dječiji životi ponovo zbog toga budu ugroženi. Teme poput popisa stanovništva, implementacije presude “Sejdić i Finci” i dogovaranja koordinacionih mehanizama za EU integracije zaokupile su bh. javnost, a šta će se desiti sa bebama rođenim poslije isteka ovog roka – o tome ćemo, vjerovatno, ponovo razmišljati tek ako se neka od njih ponovo nađe u životnoj opasnosti.\nMinistru Noviću za ovu izjavu dajemo ocenu “nedosljedno”, nadajući se da će, umjesto davanja ovakvih izjava i sam odustati od dosadašnjeg politikantstva i potruditi se da barem ovog puta uradi svoj posao u skladu sa zakonom i značajem funkcije koju obnaša.\nSredoje Nović: Ako nam ponovo uvedu vize, krivi su političari iz RS-a


Pokrajinska vlada i poljoprivrednici ne odustaju od zahteva | Autonomija\nPokrajinska vlada i poljoprivrednici ne odustaju od zahteva\nNeka i investitor iz UAE licitira sa domaćim poljoprivrednicima\nPokrajinska vlada i nezadovoljni poljoprivrednici iz opštine Kule neće odustati od zahteva da se izmeni ugovor sa investitorima iz Ujedinjenih Arapskih Emirata (UAE) o davanju državnog zemljišta pod zakup.\nTo su novinarima kazali vršilac funkcije pokrajinskog sekretara za poljoprivredu Branislav Bugarski i predstavnici nezadovoljnih poljoprivrednika, nakon sastanka u vojvođanskoj vladi.\n„Tražimo izmenu ugovora, odnosno ponovno otvaranje pregovora, kako bi se poljoprivrednicima u Vojvodini omogućilo da učestvuju u tržišnoj utakmici“, rekao je Bugarski.\nDodao je da ukoliko arapski investitor izlicitira veću cenu zakupa državnog zemljišta od domaćih poljoprivrednih proizvođača, to će onda biti „makar tržišna utakmica“.\nPrema njegovim rečima, državno poljoprivredno zemljište predstavlja nezamenljiv resurs od koga zavisi razvoj sela pa ga zato treba sačuvati, a ne rasprodati.\n„Najvažnije je da poljoprivrednicima koji žive u tim selima, država obezbedi da imaju pristup tom zemljištu, odnosno da ta državna zemlja bude sačuvana i iskorišćena za dalji razvoj sela“, rekao je Bugarski.\nDodao je da je sa poljoprivrednicima dogovoreno da se uputi poziv Ministarstvu poljoprivrede da pomogne i omogući da ljudi koji su učestvovali u sačinjavanju ugovora sa investitorima iz UAE dođu u Novi Sad sledeće nedelje i da zajedno sa poljoprivrednicima prodiskutuju one tačke ugovore koje se smatraju spornim.\nBugarski je ponovio da je od poljoprivrednika iz ovih opština ponovo dobio uveravanje da su za zakup državnog poljoprivrednog zemljišta davali i do 70.000 dinara za hektar.\n„Nije tačna teza da je dovoljno 250 evra za zakup hektara obradivog zemljišta, kao što se daje investitoru iz UAE, i to je ubedljiv argument da tražimo tržišnu i transparentnu utakmicu, na kojoj će se to zemljište licitirati“, naglasio je Bugarski.\nPoljoprivrednik iz Sivca Radomir Božović ponovio je da traže sastanak sa predstavnicima Vlade Srbije.\n„Želimo da probamo da dogovorimo da bar imamo iste uslove na licitaciji državnog zemljišta kao investitor iz UAE. Videćemo da li će uroditi plodom“, izjavio je Božović.


Grad obezbedio testove za brzo otkrivanje uzročnika respiratornih infekcija kod dece | NSU\nVesti Grad obezbedio testove za brzo otkrivanje uzročnika respiratornih infekcija kod dece\nGrad obezbedio testove za brzo otkrivanje uzročnika respiratornih infekcija kod dece\nU toku pandemije COVID 19 i aktuelnog epidemijskog talasa, a formiranjem školskih kolektiva, povećana je učestalost obolevanja od akutnih respiratornih infekcija, i kod dece uzrasta do 14 godina. U cilju praćenja epidemiološke situacije i unapređenja nadzora u ovim uzrastima, u Novom Sadu, iz budžeta Grada izdvojeno je 20 miliona dinara za nabavku brzih kombinovanih testova za detekciju Influence A, Influence B, Respiratornog sincicijalnog virusa (RSV) i SARS CoV2. Ovi testovi omogućiće da izabrani, iskusni pedijatri Doma zdravlja „Novi Sad” u svojim ordinacijama mogu brzo i lako da utvrde uzročnike akutnih respiratornih infekcija kod dece uzrasta do 14 godina i da ih shodno rezultatima testiranja pravovremeno leče.\nNabavka osam hiljada testova biće sprovedena u okviru projekta „Podrška epidemiološkom nadzoru nad akutnim respiratornim infekcijama u Gradu Novom Sadu u sezoni 2021/2022 godina” koji realizuje Institut za javno zdravlje Vojvodine, u periodu od oktobra 2021. do marta 2022. godine.\n– Projekat se realizuje na osnovu naredbe Gradskog štaba za vanredne situacije, a u cilju pravovremenog informisanja građana, pravovremenog reagovanja i predlaganja mera. Pored novog virusa Korona koji dominantno kruži u populaciji odraslih, za očekivati je njegovo brže prenošenje i kod dece, a zbog ponovnog formiranja dečjih kolektiva i pojavu akutnih respiratornih infekcija izazvanih drugim uzročnicima. Ovi testovi omogućiće da pedijatri, za nekoliko minuta utvrde etiološke strukture virusnih uzročnika kod dece, a samim tim i brže i kvalitetnije odlučivanje pri izboru odgovarajuće terapije. Takođe, testovi će omogućiti bolje praćenje učestalosti obolevanja od određenih uzročnika zaraznih bolesti kod dece u Novom Sadu i pravovremenu detekciju prisustva virusa gripa i SARS CoV2 u sezoni 2021/22. Novi Sad je jedini grad u Srbiji koji je nabavio ove testove i to je još jedan pokazatelj da kontinuirano radimo na unapređenju zdravstvene zaštite svih naših sugrađana – izjavio je Dragan Stajić.


Na Ekonomskom fakultetu u Beogradu predstavljen novi broj Kvartalnog monitora | Nova Ekonomija\nNa Ekonomskom fakultetu u Beogradu predstavljen novi broj Kvartalnog monitora\n23.09.2017. 11:00 Nova ekonomija 0\nAutori najnovijeg, 49. broja Kvartalnog monitora, u izdanju Ekonomskog fakulteta u Beogradu i FREN-a, istakli su sledeće: Privreda Srbije je u prvoj polovini godine ostvarila relativno skromne rezultate, uz male izglede da se do kraja godine oni znatnije poboljšaju.\nRast privrede u prvom polugodištu iznosi samo 1,2% BDP-a, što je daleko ispod proseka zemalja centralne i istočne Evrope (rast 4,2%), a čak je niže od rasta razvijenih evropskih zemlja (rast 1,9%).\nNakon sporog rasta u prvoj polovini godine, autori procenjuju da će rast BDP-a u 2017. godini biti u intervalu od 1,5-2%. Zemlje Centralne i Istočne Evrope (CIE) u prvoj polovini ove godine ostvarile su prosečan rast od 4,2%, što je najbrži rast od početka svetske ekonomske krize. Nepovoljnim vremenskim prilikama, koje su uticale na pad poljoprivredne proizvodnje, može se objasniti približno polovina razlika u rastu privrede Srbije u odnosu na zemlje Regiona. Preostalo zaostajenje Srbije za rastom zemlja CIE u iznosu od oko 1,5 procentnih poena posledica je nepovoljnijeg privrednog ambijenta i izostanka pravovremene reakcije fiskalne politike na promene u privredi i javnim finansijama. Uz to, struktura rasta je loša, rast investicija koji je prethodnih godina bio glavni pokretač rasta sada je usporen na svega 2%, dok neto izvoz negativno utiče na rast privrede.\nS obzirom na ovogodišnji spor rast privrede postavlja se pitanje šta se može očekivati u narednoj godini?\nPod pretpostavkom da se nastave povoljni trendovi u evropskim privredama kao i da poljoprivredna proizvodnja u narednoj godini bude na prosečnom nivou, a problemi u EPS-u reše do kraja ove godine, u narednoj godini može se očekivati rast privrede od oko 4%. Navedeni rast bi mogao da bude prezultat ubrzanja aktivnosti u nepoljopirvrednim delatnostima sa ovogodišnjih 2,5% na oko 3% u narednoj godini i rasta poljoprivrede od oko 10%. Iako rast od 4% izgleda relativno visok, iza njega bi još uvek stajao relativno spor trend rasta od oko 3% i jednokratni rast usled oporavka poljoprivrede.\nDruga nepovoljna tendencija je ponovni rast spoljnotrgovinskog deficita i deficita tekućeg platnog bilansanakon višegodišenejg poboljšanja. Na nivou čitave 2017. godine očekujemo da tekući deficit iznosi 4,5-5% BDP, što je relativno visok deficit naročito ako se ukalkuliše činjenica da je ostvaren pri povoljnim odnosima cena na svetskom tržištu (niske cene energenata, visoke cene metala i dr.).\nInflacija sredinom godini je oborena i stabilizovana, što se ocenjuje kao dobar rezultat, a u 2017. godini se očekuje inflacija od oko 3%. Jačanje dinara nije u skladu sa kretanjem ekonomske snage privrede Srbije, pa će ako se nastavi - nepovoljno uticati na izvoz, zaposlenost i rast privrede, te bi ga stoga trebalo zaustaviti merama monetarne politike. Smanjivanje referentne kamatne stope NBS u skladu je sa kretanjem inflacije, a takodje će uticati na smanjivanje pritiska ka jačanju dinara.\nKreditiranje privrede se blago oporavlja, pre svega u segmentu kredita za obrtna sredstva, dok investicioni krediti stagniraju.\nTokom poslednje tri godine ostvaren je veliki napredak u oblasti fiskalne politike - fiskalni deficit je značajno smanjen, dok je javni dug počeo da opada. Medjutim, u ovoj godini fiskalna politika nije pravoremeneo reagovala na neočekivana kretanja u privredi (slab rast) i javnim finansijama (visok suficit).\nFiskalna politika u narednoj godine bi trebalo da bude dugoročno održiva, što znači da bi fiskalni deficit trebalo da bude između 0,5-1% BDP.\nPri tome bi fiskalna politika trebala u većoj meri da bude u funkciji rasta privrede, na taj načain što bi se povećali produktivni rashodi (javne investicije, ulaganje u obrazovanje i inovacije) i smanjili neki od najštetnijih prihoda država (uzimanje dividendi javnih preduzeća, porezi na rad). Tekući rashodi (plate, penzije i dr.) države bi trebalo da prate rast BDP-a, umesto da se od njih očekuje da budu pokretači rasta. Dugoročno održiv rast plata u javnom sektoru bi mogao da iznosi 5-6%, dok bi penzije trebalo da rastu u skladu sa nekim trajnim pravilom, kao što je švajcarska formula.\nNepovoljan privredni ambijent direktno utiče na niske investicije, koje uprkos izdašnim subvencijama ne prelaze 20% BDP-a. Sa tako niskom stopom investicija Srbija ne može da računa na dugoročno visok privredni rast, a time ni na sustizanje zemalja srednje i zapadne Evrope.\nKao ključne slabosti privrednog ambijenta u Srbiji već duže vreme se prepoznaju neefikasnost pravosudja, nekompetentna i neefikasna državna administracija, visoka korupcija, slabo upravljanje javnim preduzećima, neravnopravnost učesnika na tržištu i dr. Višegodišnje odlaganje reformi u ovim oblastima, ukazuje na to da u Srbiji postoje moćne interesne grupa kojima one ne idu u prilog, pa je stoga njihova realizacija i u budućnosti neizvesna. Najsnažniji otpori prema unapredjenju privrednog ambijenta dolaze iz partijskih struktura i birokrata kojima postojeći ambijent omogućuju ostvarenje visokih renti, kao i od biznismena kojima privilegovani poslovi omogućuju ostvarenje ekstraprofita.


Ispitano 30 ljudi u vezi sa požarom, Makron najavio izgradnju Notr Dama za pet godina - Svet - Dnevni list Danas\nPočetna » Svet » Ispitano 30 ljudi u vezi sa požarom, Makron najavio izgradnju Notr Dama za pet godina\nIspitano 30 ljudi u vezi sa požarom, Makron najavio izgradnju Notr Dama za pet godina\nPariski sudski zvaničnik rekao je da su istražitelji ispitali oko 30 ljudi posle požara u katedrali Notr Dam u Parizu.\n2Piše: Beta-AFP 16. aprila 2019. 21.13 Izmenjeno: 19. aprila 2019. 04.05\nOn je rekao da su većina njih bili zaposleni na obnovi spomenika.\nZvaničnik koji nije želeo da mu se navede ime zato što je istraga u toku rekao je da se juče dva puta oglasila uzbuna za požar.\nPrvi put neki ljudi, uključujući i dežurnog vatrogasnog zvaničnika, otišli su da provere ispod krova i nisu videli ništa. Kada se drugi put alarm oglasio već je bilo prekasno jer je vatra bila suviše jaka, rekao je taj zvaničnik.\nOn je rekao da između 40 i 50 istražitelja rade na tom slučaju ali da im još nije dozvoljeno da uđu u zdanje iz bezbednosnih razloga.\nKonstrukcija katedrale Notr Dam se dobro drži posle požara ali postoje nestabilni delovi unutar zdanja posebno na nivou svoda, saopštila je francuska vlada. Kako su rekli zvaničnici potrebno je da prođe 48 sati da bi mogli sa sigurnošću da kažu da je situacija stabilna.\nFrancuski predsednik Emanuel Makron izjavio je večeras da će katedrala Notr Dam koja je delimično uništena u požaru, biti obnovljena za pet godina.\n„Obnovićemo katedralu i biće još lepša. Želim da gradnja bude završena za pet godina“, rekao je predsednik u kratkom televizijskom obraćanju, 24 sata nakon ogromnog požara koji izbio u katedrali.\nMakron je rekao da ima mnogo toga da se izgradi i zahvalio je vatrogascima, donatorima i policiji na pruženoj pomoći.\nDonacije za obnovu katedrale Notr Dam premašile 600 miliona evra\nPosle požara koji je ugašen nakon nekoliko sati, vlast radi na obezbeđivanju očuvane kontrukcije zdanja, kako bi vatrogasci i predstavnici Ministarstva kulture mogli bezbedno da uđu i iznesu vredna umetnička dela iz katedrale.\ndonacije, emanuel makron, francuska, katedrala notr dam, pozar\nKatedrala Notr Dam nakon požara (FOTO)\n17. aprila 2019. u 07.07\nSamo da nebude po principu “ sagradicemo mi lepsi i stariji Dubrovnik“.\n17. aprila 2019. u 08.54\nVolimo Francusku kao što je ona volela nas …


Italija i češka\nItalijansko ministarstvo zdravlja i farmaceutska agencija dale su zeleno svjetlo za vakcinu\nČeška također uvodi vakcine Johnson&Johnson protiv koronavirusa nakon odobrenja evropskih regulatora.\nEvropska agencija za lijekove (EMA) objavila je u utorak da je pronašla moguću vezu između vakcine i izuzetno rijetkih krvnih ugrušaka. Istovremeno, stručnjaci agencije ponovili su da su koristi od cjepiva veće od rizika.\nČeško ministarstvo zdravstva kaže da će prvih 14.400 doza biti poslano liječnicima opće prakse širom zemlje. Sljedeće sedmice očekuje se isporuka još 24.000 J&J vakcina.\nDo utorka su zdravstvene vlasti cijepile gotovo 2,6 miliona ljudi od 10,7 miliona stanovnika barem jednom dozom Pfizera, Moderne ili AstraZenece.


- Takođe, trenutno su zaposeli lokal u sastavu poslovnog prostora Sportskog centra bez pravnog osnova i bez važećeg ugovora o zakupu. Ovaj vaterpolo klub ima dugovanja prema nama u iznosu od oko 5,1 miliona dinara – kaže Krekić.\nOn dodaje da je Zvezda imala ugovor sa njima o ustupanju otvorenog bazena bez naknade, gde je postavljala presostatički-prekrivač, a taj ugovor je istekao 15. aprila 2015. godine. Ugovor se ne može produžiti jer je zakupac po više osnova prekršio isti - govori Krekić i napominje da investicije uložene u presostatički-prekrivač nisu predmet spora, jer balon pripada Zvezdi.\nJoš jedna tačka sporenja je ulaganje Zvezde u lokal koji je privremeno koristila.\n- Bez obzira da li je investicija iznosila 50, 500 ili 5000 evra, u Ugovoru koji je raskinut jasno stoji da: „ Zakupac (...) nema pravo na posebnu naknadu ili bilo kakvo umanjenje obaveza iz čl. 4 ovog Ugovora na ime vrednosti enterijera koji se ne može odvojiti i odneti iz zakupljenih objekata.“ - zaključuje Krekić.\nOn kaže da su napadani da ne prepoznaju značaj vaterpolo sporta u Srbiji neopravdani.\n- Podsećam da je Nadzorni odbror Sportskog centra „Milan Gale Muškatirović“, jedini put u svojoj istoriji donio odluku o reprogramu duga na 36 meseci i to za BVK Crvena zvezda,a sve sa ciljem da se da podrška vaterpolo sportu. – kaže direkor Sportskog centra\nNa konstataciju Jelenića da su termini za korišćenje bazena bili preskupi za vreme dok je direktor bio Petar Popović, Krekić poručuje da je Zvezda samim potpisivanjem Ugovora preuzela obavezu plaćanja zakupa termina u skladu sa vežećim cenovnikom Sportskog centra.


Klizne kapije motori, faac, cardin, cena, prodaja, ugradnja, beograd - CCTV\nKlizne kapije se ugrađuju na mnoge objekte, uglavnom na dvorišne kapije, mada to mogu da budu i vrata magacina, fabrike i slično. Kapije ovog tipa su na daljinsko upravljanje, tako da nemate potrebu da ručno dižete ili spuštate vrata. Zauzimaju malo prostora, pa su i u tom smislu veoma ekonomične. Nudimo klizne kapije koje su od vodećih svetskih proizvođača, poseban akcenat na Comunello motore savršeno izbalansiran sa cenom tako da možete da budete sigurni u kvalitet onoga što ste kupili, kao i u pouzdanost u radu i dugotrajnost upotrebe. Ugradnja motora za klizne kapije je profesionalna i stručna, vrši se na teritoriji Beograda, prodaja se vrši na teritoriji cele Srbije, u slučaju da je objekat van Beograda i potrebna je montaža motora za klizne kapije uputili bismo Vas na proverene i kvalitetne lokalne instalatere.\nComunello MAST - 100 7,320din.


Vesti online / Sport / Tenis / Đoković: Da osvojim Sinsinati i kompletiram titule\nĐoković: Da osvojim Sinsinati i kompletiram titule\nNajbolji srpski teniser Novak Đoković posle pobede na startu turnira u Sinsinatiju protiv Amerikanca Stiva Džonsona 6:4, 7:6 (7:4)rekao je da bi voleo da konačno kompletira titule iz Masters serije\nNovak Đoković, nedostaje mu samo trofej iz Sinsinatija\n- Lepo je ponovo biti ovde jer nisam igrao ovaj turnir poslednje dve godine. Ovo je jedini Masters turnir koji nisam osvojio u karijeri a igrao sam pet puta finale. Uvek imam fenomenalnu podršku naših ljudi koji žive ovde i u blizini i hvala svima koji su došli da me podrže. Što se meča tiče, početak je bio solidan, s obzirom da nisam još na željenom, vrhunskom nivou tenisa, koji ću se potruditi da dostignem ove nedelje - rekao je Đoković.\n- US open je definitivno najviši cilj u ovom delu godine, kao poslednji gren slem, koji su ipak najvažniji. To međutim ne umanjuje važnost ovog turnira, koji kao što znate nikada nisam osvojio. Bilo bi jako lepo kada bi to mogao da kompletiram ove godine.\nMarijan Vajda se priključio Novaku pred ovaj turnir, nakon što ga nije bilo u Torontu i to je važan momenat.\n- Marijan je više od trenera za mene, on je deo familije. Proživeo je sa mnom poslednjih 12-13 godina u vrhunskom tenisu. Sa druge strane, bio je tu i kada sam se ženio i kada sam postao otac i prvi i drugi put, tako da je on čovek na koga uvek mogu da se oslonim, sa kojim sam delio i odlične i teške trenutke u životu i jako mi je drago što je tu - zaključio je Đoković.\nTENIS Otkriven razlog Novakovih slabih partija u Riju\nTENIS Ðoković protiv Federera za istorijsku titulu u Sinsinatiju\nTENIS Rodžer: Novak se vratio, biće uzbudljivo\nTENIS Đokovic: Imam dovoljno motivacije za pobedu


Broj hospitalizovanih u prokupačkoj Bolnici raste - Regionpress\nBroj hospitalizovanih u prokupačkoj Bolnici raste\n17 decembra, 2020 17 decembra, 2020 RegionPress\t0 Comments\nU toku jučerašnjeg dana u Kovid prijemno trijažnim ambulantama Opšte bolnice “Dr Aleksa Savić” u Prokuplju pregledano je 79 pacijenata sa simptomima respiratornih infekcija pod sumnjom ili pozitivnih na Kovid -19.\nNa Infektivnom odeljenju Opšte bolnice ”Dr Aleksa Savić” u Prokuplju, hospitalizovano je 76 pacijenata sa teritorije Topličkog okruga. Kod 65 pacijenata je potvrđeno prisustvo virusa Kovid-19. Hospitalizovani pacijenti su sa bronhopneumonijom i srednje-teškom kliničkom slikom. Na kiseoničkoj potpori u odeljenju se trenutno nalaze 60 pacijenata.\nSvi pacijenti su pod 24- časovnim nadzorom od strane lekara i medicinskog osoblja Opšte bolnice.\nU toku jučerašnjeg dana i noći, preminulih i transportovanih na dalje lečenje u KC Niš nije bilo.\nU Kovid ambulanti prokupačkog Doma zdravlja u poslednja 24 sata pregledano je 192 građana se simptomima respiratornih infekcija pod sumnjom na Kovid -19.\nKako su potvrdili u ovoj ustanovi, od broja pregledanih, 12 pacijenata sa upalom pluća i sumnjom na Kovid -19 upućeno je u prokupačku Bolnicu na dalje ispitivanje i lečenje, a sedmoro je poslato u kućnu izolaciju zbog kontakta sa obolelim osobama.\nKako su istakli u Domu zdravlja, u toku jučerašnjeg dana testirano je 82 osobe, od kojih je 24 pozitivno na virus Kovid -19.\n← Grad Prokuplje nagradio najbolje studente\nU Kuršumliji juče 8 pacijenata pozitivno na koronu →\nPočeli radovi na obnovi Bećove crkve, prvi radni dan prošao uspešno\n12 jula, 2021 12 jula, 2021 RegionPress\t0\nIzabrano 10 preduzeća koja će dobiti pomoć u oblasti prerade voća i povrća u Topličkom okrugu\n23 decembra, 2020 23 decembra, 2020 RegionPress\t0


(VIDEO) Tribina Marinike Tepić na ivici incidenta – Vlast, opozicija i policija – Gerila\nGerila > Društvo > (VIDEO) Tribina Marinike Tepić na ivici incidenta – Vlast, opozicija i policija\nobjavljeno na Apr. 12, 2019 u 12:20 pm 12/04/2019\nVečeras održana tribina narodne poslanice Marinike Tepić u Deliblatu „Srbija na ivici“, umalo da opravda svoj naslov. Naime, poslanicu je sačekalo tridesetak meštana, ali i, otprilike, upola manje lokalnih naprednjaka povicima „preletačice“, „lopovi, lopovi“ i zvižducima.\nNije bio zanemarljiv ni broj policajaca koji su se potrudili da sve protekne bez incidenata (pre i posle skupa).\nTribina je najavljena za prošlu sedmicu, ali je odložena, kažu organizatori, pošto opština nije imala „sluha“ da im izda prostorije stare škole. Prijavljen je, potom, kao skup na otvorenom za danas, ali ga je kiša „preselila“ u Udruženje ribolovaca „Kraljevac“ kraj istoimenog jezera.\nNešto pre 20 sati u tom delu ulice pojavila se grupa od petnaestak naprednjaka koje je predvodio odbornik Slobodan Lacku. Već pomenutim skandiranjem dočekali su poslanicu.\nDočekali su je, međutim, i organizatori i učesnici skupa. Nakon kratkog verbalnog prepucavanja dve strane, reč, dve je s „protestantima“, razmenila i Tepićeva.\nSve se dešavalo pod budnim okom nekoliko policajaca u civilu (jedno policijsko vozilo i „marica“ bili su kraj jezera pre početka skupa.)\nKako protestanti nisu prestajali s povicima ni za vreme tribine u ribolovačkim prostorijama, organizatori su pozvali dodatnu patrolu da prijave „neprijavljeni skup“ naprednjaka.\nInteresantna je i vest koju je brže bolje objavio pančevački portal epancevo da je poslanica „posramljena napustila“ selo (podsetimo, epancevo je na spisku medija koji je lane sufinansiran parama građana opštine Kovin sa milion i sto hiljada dinara).\nNa kraju svega i ono o čemu se pričalo – meštani Deliblata požalili su se narodnoj poslanici na par lokalnih problema među kojima je najveći onaj sa seoskom deponijom. Smetlište se, kažu, primaklo na svega dvadesetak metara od prvih kuća u naselju Buk. Meštani su u nekoliko navrata pokušavali da ukažu lokalnim vlastima na problem, ali, zasad, slaba vajda.\nNESPOSOBNI I ZA ŠTRAJK GLAĐU: Poslanici SNS-a najavili novu predstavu


Marvel priprema novi nastavak svog jedinog naslova za odrasle - Muški magazin - trendovi, fitness, lifestyle, saveti, devojke...\nRanije ove nedelje, Fižd je upitan da li planira proširenje Marvel univerzum sa više sadržaja namenjenog odraslima, a on je naglasio da MCU jeste i uvek će biti, podjednako posvećen deci i odraslima. On je nastavio da bodri produkciju i pisanje svog tima koji konastantno pronalazi načine kako bi osigurao priče daleko manje eksplicitnog karaktera namenjene svim uzrastima. Fidž je primetio da postoje izuzeci u ovim pričama, što je dovelo do pominjanja Deadpool naslova i njegovog trećeg nastavka.\nKako je Fidž izjavio: “Smatram da se uvek trudimo svim silama da naši naslovi budu prilagođeni deci i odraslima, tako da su vaša pitanja više vezana za onu stranu namenjenu drugoj uzrasnoj grupi ili onim naslovima R rejtinga. Osim Deadpool koji je imao vec ustanovljen žanr i rejting koji smo rekli da nećemo menjati, a jesmo, nismo se susreli ni sa jednom pričom ili likom koji nije pogodan i za mlađu publiku. To nas nije zadržavalo, već je više u pitanju bila diskusija sada kada postoje druge varijante kao što je Star. Međutim, to nije bio slučaj i mogli smo da pričamo priču koju smo želeli sa tonom i rejtingom koji imamo sada.”\nFidž je potvrdio da je Deadpool 3 i dalje u procesu, jer kao prvi R rejtirani film kompanije Marvel, on pomera određene granice i između dva nastavka zaradio je masivnih 1,56 milijardi dolara širom sveta.


udes Arhiva - Страница 5 од 5 - Far\nHomePosts Tagged "udes" (Page 5)\nTokom jučerasnjeg dana dogodila se jedna saobraćajna nezgoda na državnom putu Pirot-Niš kod sela Crvena reka, u kojoj je vozač mopeda izgubio kontrolu nad motorom i udario u zaštitnu ogradu. Vozač je zadobio teške telesne povrede. Policijska uprava Pirot\nTokom jučerasnjeg dana dogodile su se dve saobraćajne nezgode na teritoriji Pirotskog okruga. U nezgodi koja se dogodila kod graničnog prelaza “Gradina” u kontaktu dva automobila pričinjena je samo materijalna šteta. U nezgodi koja se dogodila kod Obrenovca, na državnom putu Pirot-Dimitrovgrad usled preticanja\nTokom vikenda registrovane su tri saobraćajne nezgode. Dve su se dogodile na državnom putu drugog reda, kod mesta Gradinje i kod mesta Beleš, u kojima je pričinjena samo manja materijalna šteta. U nezgodi koja se dogodila u ulici Ratka Pavlovića u Babušnici vozač automobila


UNSA DONIO VRLO VAŽNU ODLUKU ZA STUDENTE | Hayat.ba\nUNSA DONIO VRLO VAŽNU ODLUKU ZA STUDENTE\nUniverzitet u Sarajevu, održao je elektronsku sjednicu, a, kako su obavijestili jvnost Senat je donio zaključke i odluke koje se tiču sljedećih pitanja:\nOrganizacija nastavnog procesa na Univerzitetu u Sarajevu za studijsku 2020/2021. godinu u uslovima pojave koronavirusa (COVID-19)\nNačin realiziranja septembarskog ispitnog roka na Univerzitetu u Sarajevu za studijsku 2019/2020. godinu u uslovima pojave koronavirusa (COVID-19)\nDopunski septembarski rok za upis studenata u prvu godinu prvog ciklusa studija i prvu godinu integriranog studija i stručnog studija na Univerzitetu u Sarajevu za studijsku 2020/2021. godinu\nProširenje Plana upisa studenata u prvu godinu prvog ciklusa studija i prvu godinu integriranog studija na Univerzitetu u Sarajevu za studijsku 2020/2021. godinu\nNavedeni zaključci i odluke su objavljeni na web stranici Univerziteta u Sarajevu i dostupni na sljedećem linku.


Hamam se žalio na suspenziju Sudu za sportsku arbitražu - ATA Stars\nHamam se žalio na suspenziju Sudu za sportsku arbitražu\nHome/cVesti - sportovi/Fudbal/Hamam se žalio na suspenziju Sudu za sportsku arbitražu\nBivši predsednik Fudbalske federacije Azije i kandidat za prvog čoveka Svetske fudbalske federacije (FIFA) Mohamed bin Hamam iz Katara podneo je danas žalbu na suspenziju iz FIFA, Sudu za sportsku arbitražu, saopštio je sud sa sedištem u Lozani. FIFA je suspendovala Hamama u julu kada je Komitet za etiku utvrdio da je kriv za davanje mita funkcionerima FIFA sa Kariba tokom kandidovanja za predsednika Svetske fudbalske federacije.\nPovezana vest: Lester zadržao vrh, prati ga Arsenal\nPosle izbijanja skandala o davanju mita Hamam je povukao kandidaturu a novi mandat osvojio je Sep Blater. Hamam je negirao optužbe a apelaciono telo FIFA odbilo je njegovu žalbu u septembru pa će Hamam sada na Sudu za sportsku arbitražu pokušati da ospori suspenziju.\nSud nije saopštio kada će održati saslušanje povodom žalbe a Hamam koji je suspendovan sa mesta predsednika Fudbalske federacije Azije nada se da će proces biti okončan do maja kada i zvnično mora biti izabran novi predsednik te organizacije.\nPovezana vest: Debakl Srbije od Nemačke za kraj nade na EP\nPosle suspenzije funkcionera iz Katara privremeni predsednika azijske federacije je Kinez Žang Đilong. Ukoliko ne pobedi u procesu Hamam će moći da se žali u sledećem stepenu Vrhovnom sudu Švajcarske, ali taj proces mogao bi da traje mesecima dok Hamam želi da se vrati na mesto predsednika azijske federacije pre izbora u maju.\nPovezana vest: Kaka propušta derbi protiv Barselone\nBy ATA Stars Redakcija|2011-11-21T20:54:15+01:00novembar 21st, 2011|Fudbal|0 Comments


Maja Gojković: Predlog zakona o utvrđivanju činjenica o statusu novorođene dece za koju se sumnja da su nestala iz porodilišta u Srbiji. | INFO 24\nMaja Gojković: Predlog zakona o utvrđivanju činjenica o statusu novorođene dece za koju se sumnja da su nestala iz porodilišta u Srbiji.\nGojković se obratila na početku javnog slušanja o Predlogu zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji.\nPredsednica Narodne skupštine Republike Srbije Maja Gojković obratila se na početku javnog slušanja u Skupštini Srbije, na temu Predloga zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji.\nGojković je rekla da javno slušanje pruža mogućnost da narodni poslanici i predstavnici relevantnih institucija i udruženja svojim sugestijama i predlozima unaprede tekst postojećeg Predloga zakona, koji obuhvata ovu osetljivu i složenu materiju.\n„Ovom prilikom želim da naglasim da naša država želi da zaštiti prava svojih građana, i da se suoči sa jednim od najtežih kršenja ljudskih prava koja su se desila u prošlosti uvažavajući sudbinu ovih porodica“, rekla je Gojković.\nImajući u vidu kompleksnost ovog društveno-socijalnog pitanja, kako sa aspekta roditeljske potrage za pravdom i istinom, tako i aktivnosti svih nadležnih institucija na pronalaženju odgovarajućeg okvira kojim bi se došlo do zadovoljavajućeg rešenja, Gojković je navela da je ovo jedinstven slučaj i da ne postoji primer na koji bi se Srbija mogla ugledati u smislu postojanja dobre prakse.\nGojković je podsetila da je Narodna skupština još 2005. godine formirala anketni odbor radi utvrđivanja istine o novorođenoj deci nestaloj iz porodilišta u više gradova u Srbiji i dodala da usvajanje zakona postaje obaveza naše zemlje i na osnovu presude Evropskog suda za ljudska prava 2013. godine, u postupku Zorica Jovanović protiv Srbije, sa ciljem da se osigura uspostavljanje mehanizma kako bi se obezbedilo pojedinačno obeštećenje svim roditeljima.\n„U tom cilju sve državne institucije se uključuju u izradu zakona kao normativnog osnova za utvrđivanje činjenica o statusu novorođene dece za koju se sumnja da su nestala iz porodilišta u Republici Srbiji“, rekla je Gojković i dodala da se Predlog zakona dugi niz godina nalazio u fazi pripreme i usaglašavanja, što potvrđuje da ovaj put iznalaženja rešenja nije bio jednostavan i da ga nije bilo lako preći, posebno imajući u vidu protok vremena.\nPredsednica Skupštine je podsetila da su predložena rešenja bila na javnoj raspravi 2015. godine i napomenula da je Savet Evrope dao mišljenje o ovom Predlogu zakona i pozitivnu ocenu nakon što je tekst usklađen sa preporukama ovog tela.\nGojković je rekla da ovo pitanje na veoma osetljiv način utiče na veliki broj pojedinaca u našem društvu, kao i da je svesna da je ova tema još živi izvor rasprava i pozvala da se pristupi suštinski i odgovorno kako bi zaključci ove javne rasprave bila ozbiljna i realna rešenja.\nGO SNS u Šapcu najsurovije osudio skandaloznu naslovnu stranu NIN-a\nPredlog odluke o budžetu Grada Beograda za 2020. godinu pred odbornicima


Sonda Rozeta prekida vezu sa svojim čuvenim robotom\nBeta 27. jula 2016. 17:50\nEvropska sonda Rozeta prekinula je komunikaciju s malim robotom Fileom (Philae) koji se nalazi na površini komete Čurjumov-Gerasimenko, da bi štedela snagu i da bi mogla da obavi preostale zadatke u naredna dva meseca pre nego što joj se završi misija, posle 12 godina boravka u svemiru.\n„Komunikacija sa robotom Fileom danas je prekinuta“, rekao je za Frans pres Andreas Šitc, portparol nemačke svemirske agencije DLR, i dodao da je to kraj „jedne fascinantne i uspešne misije“.\nNa tviter nalogu robota koji vodi Evropska svemirska agencija (ESA) piše danas: „Vreme je da se pozdravim“.\nEvropska agencija lansirala je misiju Rozeta 2. marta 2004. godine, a od 2014. godine ona se nalazi oko orbite komete Čurjumov Gerasimenko.\nNaučnici se nadaju da će misija pomoći da saznaju više o nastanku solarnog sistema i evoluciji nebeskih tela.\nRozeta koja prati kometu Čurjumov od avgusta 2014. sve više se udaljava od Sunca, i trenutno se nalazi 520 miliona kilometara od njega i 590 kilometara od Zemlje. Njeni veliki solarni panoi koji joj daju energiju, dobijaju sve manje svetlosti, napisala je Evropska svemirska agencija na svom blogu dodajući da je potrebno štedeti snagu da bi Rozeta mogla da nastavi da aktivira svoje naučne instrumente do kraja avanture koji je predvidjen za 30. septembar.\nPosle deset godina putovanja na Rozeti, File je 12. novembra 2014. u istorijskom poduhvatu sleteo na kometu Čurjumov Gerasimenko.\nPosle nekoliko odskakanja taj robot veličine veš mašine se stabilizovao u senci u položenom položaju. Opremljen sa deset instrumenata, robot je radio 60 sati pre nego što je ušao u hibernaciju zbog nedostatka energije. Probudio se u junu 2015. ali nije davao znake života od 9. jula.\nU februaru ove godine timovi koji su zaduženi za praćenje robota rešili su da mu više ne šalju komande, ali su nastavili da ga osluškuju iz predostrožnosti. Odluku da se prekine sa ovim osluškivanjem doneo je Patrik Martin, odgovoran za misiju Rozeta u Evropskoj svemirskoj agenciji, navodi ESA na svom blogu.\nDani Rozete su takodje odbrojani. Sonda koja se nalazi oko 20 kilometara od površine komete Čurjumov će se 30. septembra polako spustiti na kometu. Čim je dodirne komunikacije će prestati, kao i operacije koje Rozeta sprovodi, i to će biti kraj.\nU poslednjim trenucima Rozeta neće dangubiti, već će i tokom spuštanja na kometu praviti snimke visoke rezolucije i naučna merenja.\n„Svi uključeni u ovu misiju će biti jako tužni ali takodje i jako ponosni onim što je postignuto“ rekao je Mark Makogrin naučnik ESA.


Zakonom o izmenama i dopunama Zakona o ozakonjenju objekata ("Sl. glasnik RS", br. 83/2018) iz oktobra 2018. godine postupak ozakonjenja objekata u Srbiji dodatno je iskomplikovan, smatraNALED, kao i da je ovo zakonsko rešenje nepravično jer omogućava nesavesnim investitorima da ozakone "divlju gradnju", dok ozakonjenje uskraćuje savesnim kupcima nekretnina u zgradama na kojima se odstupilo od građevinske dozvole.\nU novoj Sivoj knjizi, NALED preporučuje Ministarstvu građevinarstva da ubrza i pojednostavi postupak ozakonjenja i predlažu da se organima nadležnim za ovaj posao uvede mesečna norma, obzirom da je rok za ozakonjenje do 2023. godine, a da u zemlji ima oko 2 miliona objekata koji čekaju da prođu ovu proceduru.\nNakon 3. novembra 2023. godine, ukoliko ne stignu na red da budu ozakonjeni, objekti bi trebalo da budu srušeni.\nMeđutim, računica NALED-a pokazuje bi na republičkom nivou trebalo da se mesečno ozakoni preko 33. 000 objekata, od čega je polovina stambenih objekata, što prema mišljenju struke opet otvara pitanje kapaciteta i kvaliteta procesa, odnosno propusta prilikom ozakonjenja.\n"Imajući u vidu da je Republika Srbija u postupku privatizacije prodavala privredna društva sa nepokretnostima koje su u režimu ozakonjenja, predlažemo da se u odnosu na takve objekte propiše hitnost postupka, jer su privrednici koji su investirali u te objekte dovedeni u položaj da tim objektima ne mogu raspolagati, niti ih mogu priključivati na dodatnu infrastrukturu pre okončanja postupka ozakonjenja".\nZakonom o izmenama i dopunama Zakona o ozakonjenju onemogućeno je i ozakonjenja posebnih delova stambenih zgrada, jer je propisano da se ti delovi ne mogu ozakoniti ako za zgradu u kojoj se nalaze nije izdata građevinska dozvola.\n"Očigledno je da će ozakonjenje, koje se i do sada neefikasno sprovodilo, postati gotovo nesprovodivo u praksi, naročito kada je reč o stambenim zgradama koje su građene na osnovu građevinske dozvole od koje se odstupilo tokom gradnje", smatraju u NALED-u.\nNALED na adresu resornog ministarstva upućuje i preporuke da se izmene pojedini članovi Zakona o prevozu putnika u drumskom saobraćaju ("Sl. glasnik RS", br. 68/2015, 41/2018, 44/2018 - dr. zakon, 83/2018, 31/2019 i 9/2020), da se pojednostavi obavljanje taksi prevoza, ukinu parafiskalni nameti u postupcima pribavljanja uslova za projektovanje i izgradnju, kao i da se uredi dostava rešenja katastra građanima na kućne adrese.


DERBI LIGE U BEOGRADU - Glas Podrinja\nŠABAČKE VATERPOLISTE OČEKUJE VELIKI OKRŠAJ\nDERBI LIGE U BEOGRADU\nCrvena Zvezda je najkvalitetniji tim TRVL A2, apsolutno su Beograđani to dokazali u prvih šest kola, ali u maloj grupi onih koji bi mogli da im pokvare planove je “Šabac”. Igrači Dejana Savića su favoriti, no sigurno ne smeju bodove unapred upisati\n“Nais” je stidljivo najavljivao kako bi mogao napraviti iznenađenje u Šapcu, verovao da ima kvaliteta za iznenađenje ili bar interesantan meč na Gradskom bazenu, ali kao i Zagrepčanima, odnosno Šibenčanima, jedna četvrtina beše sasvim dovoljna da im rasprši sve iluzije. Kada krene od starta dobro šabački tim, malo ko se može izvući iz “mašine”. Prvi golovi postignuti sa različitih pozicija ukazali su gostima da nemaju šta da traže, a jednocifren poraz najviše je čemu su se mogli nadati.\nBorbu za plej of Šapčani nastavljaju protiv najbolje ekipe lige Crvene Zvezde. Tim u bazenu sličnih kvaliteta poput prošlosezonskog, ali predvođen najboljim trenerom sveta pored bazena Dejanom Savićem postao je apsolutni favorit za titulu. Maksimalan učinak pokazuje snagu Beograđana, a dominantna igra nameće im ulogu velikog favorita u svakom meču. Ipak, na Šabac i Vojvodinu mnogi gledaju kao ekipe koje bar mogu usporiti, ako ne zaustaviti pohod Zvezde ka A1 rangu.\n- Gostujemo najboljem timu lige. Favoriti su oni, svi očekuju nova tri boda na kontu pulena Dejana Savića, a mi svoju šansu tražimo u kombinaciji rasterećenosti i kvaliteta koji smo pokazali od starta. Garantujemo borbenost kao da sve staje u ova 32 minuta, posvećenost, pa šta nam to donese – ističu u VK “Šabac”


Dodik odgovorio Kavazoviću: Muslimani u RS su sigurni, nema potrebe za nemirima – Kakanj-X\nDodik odgovorio Kavazoviću: Muslimani u RS su sigurni, nema potrebe za nemirima\nNa 15 mar, 2019 147\nPredsjedavajući Predsjedništva BiH Milorad Dodik uputio je pismo reisu-l-ulemi Huseinu ef. Kavazoviću u kojem je istakao da institucije RS čine sve da muslimanima, kao i drugim građanima manjeg bh. entiteta omoguće sigurnost, te da bi želio da je tako i u drugom dijelu BiH.\n“Izuzetno cijenim što kao vjerski poglavar izražavate zabrinutost za sigurnost svojih vjernika i tražite da se procesuiraju svi koji ugrožavaju njihovu sigurnost ili sigurnost njihove imovine. Na to vas između ostalog poziva i funkcija koju obavljate. Informacije, kojima trenutno raspolažem, govore da instutucije RS, na koju posebno aludirate u svom pismu, čine sve da muslimanima, baš kao i svim drugim građanima RS omoguće i ličnu i sigurnost njihove imovine”, istakao je Dodik u pismu.\n“Zbog mira, suživota i tolerancije bilo bi dobro da u ovakvim obraćanjima i vi i mi pazimo kakvu terminologuju koristimo, jer i ova prepiska bi trebalo da bude u funkciji pozivanja na mir i sigurnost. Siguran sam da ćete se složiti sa mnom da nema smisla da lažnim informacijama širimo nemir, a pozivamo se na mir”, istakao je Dodik u pismu upućenom reisu Kavazoviću.\nDodik je naveo da će biti zahvalan ako reis Kavazović s istom pažnjom bude ukazivao na potrebu mirnog života i sigurnosti nemuslimana u Federaciji BiH, koji su nerijetko u proteklim godinama bivali napadnuti ili izloženi raznim neprijatnostima, dodavši da tu posebno misli na Srbe povratnike.


Vučić: Na “pristojan način” pomažemo SPC u Crnoj Gori | Starmo\nNaslovnica Politika Vučić: Na “pristojan način” pomažemo SPC u Crnoj Gori\nVučić: Na “pristojan način” pomažemo SPC u Crnoj Gori\nBeograd — Predsjednik Srbije Aleksandar Vučić izjavio je da se “nada, ali da ne može da očekuje da će Podgorica povući Zakon o slobodi vjeroispovijesti”, te da je glas koji je podignut u Crnoj Gori, “glas nepokorenog i nepokornog naroda, koji neće odustati od svojih svetinja i identiteta”.\n“Ako neko dirne u identitet naroda, onda dobije takav odgovor kakav smo vidjeli prethodnih sedmica. Tako da, šta god vi pravno radili, ljudi se, suštinski, na terenu ponašaju drugačije – rekao je Vučić za “Sputnjik”.\nOn smatra da Srbija “na najpametniji i na vrlo dostojanstven način pomaže Srbima u Crnoj Gori”.\n“Dakle, nemiješanjem u unutrašnje stvari Crne Gore, ali boreći se za prava našeg naroda u Crnoj Gori, za opstanak Srpske pravoslavne crkve (SPC), ne na nasilan način, već na pristojan, demokratski, pravni način, čini mi se da smo pronašli najbolju moguću mjeru” – istaknuo je Vučić


Planinarski savez KS - Crvena linija zaštite prirode i planina odavno pređena @ StartBiH.ba\nPlaninarski savez Kantona Sarajevo upozorava na ubrzano uništavanje planina i prirode, zabrinutost izražavaju u pismu institucijama vlasti i međunarodnim organizacijama u Bosni i Hercegovini i traže neodložno djelovanje.\n- Uništavanje planina i njihovih ekosistema neplanskom i golom sječom šuma, izgradnjom gradova u planinskim predjelima, oduzimanje izvora rijekama, izgradnja štetnih mHE na rijekama malog protoka vode, stvaranje divljih deponija, namjerno izazivanje požara, vožnje offroud motornih vozila po šumskim i sličnim prirodnim krajolicima, krivolovstvo i izlov divljači poprimilo je zabrinjavajuće razmjere. Sve to je dovelo do toga da naše planine polako, ali primjetno odumiru. Krajnje je vrijeme da se svi mehanizmi vlasti uključe u zaštiti prirode, jer na planinama stanje nije "pet do dvanaest", već "dvanaest i pet" - upozoravaju.\nU pismu pozivaju na neodložno djelovanje, a u suprotnom najavljuju da su planinari, ljubitelji prirode, ali i svi građani spremni šetnje planinama i prirodom zamijeniti protestima ispred institucija vlasti i međunarodnih organizacija u Bosni i Hercegovini.\n- Crvena linija zaštite prirode i naših planina odavno je pređena, svako dalje propuštanje će dovesti do nesagledivih posljedica i kriza prema kojima će dosadašnje i buduće političke, ekonomske, socijalne i zdravstvene krize izgledati trivijalno - naglašavaju iz Planinarskog saveza KS.\nMeđu ostalim, iniciraju i traže da 'inspekcije svih nivoa vlasti počnu raditi i primjenjivati najoštrije kaznene odredbe iz zakonske i podzakonske regulative, koja se odnosi na zaštitu prirode'.


Objavljeno: 17.07.2013, 13:53:46 , 14:24:44\nNajveće prepreke u radu poslodavcima u Srbiji predstavljaju pojedine odredbe Zakona o radu vezane za visinu otpremnina i trajanje zapošljavanja na određeno vreme, kao i visina poreza i doprinosa, koji su suštinska prepreka ...\nBEOGRAD -Najveće prepreke u radu poslodavcima u Srbiji predstavljaju pojedine odredbe Zakona o radu vezane za visinu otpremnina i trajanje zapošljavanja na određeno vreme, rečeno je danas na proširenoj sednici Odbora Skupštine Srbije za privredu, regionalni razvoj, trgovinu, turizam i energetiku.\nOcenjeno je da i visina poreza i doprinosa, takođe, predstavljaju suštinske prepreke daljem zapošljavanju i rastu plata.\nPredstavnici Unije poslodavaca smatraju da bi izmenama Zakona o radu trebalo predvideti da se otpremnine za tehnološke viškove isplaćuju samo za radni staž proveden kod poslednjeg poslodavca, a ne za sve godine rada.\nNa predstavljanju istraživanja "Stavovi poslodavaca o poslovnom okruženju", koje su sproveli Unija poslodavaca i kosultantska kuća CEFE Srbija, ukazano je i da razlika u visini bruto i neto plata predstavlja glavnu prepeku u novom zapošljavanju i povećavanju zarada.\nGeneralni sekretar CEFE Srbija, Aleksandar Stevanović, rekao je da, prema istraživanju, oko 80 odsto poslodavaca navodi da će ukoliko se nešto ne učini na toj razlici u visini plata morati da otpuštaju ili neće moći da zapošljavaju nove radnike. Kao problem je naveo i to što se u većoj meri ne zapošljavaju starije osobe.\nDodao je da je istraživanje pokazalo da poslodavci smatraju da postoji veliki broj "skrivenih" nameta koji "koštaju" otvaranja novih radnih mesta, kao i da ne postoji poverenje između privatnog i javnog sektora.\nPotpredsednik Unije poslodavaca, Goran Kovačević, naveo je da u sektoru trgovine u Srbiji predstoji ukrupnjavanje i da to otvara pitanje kako obezbediti da na tržištu posluju i veliki i mali i srednji trgovci.\nOn je ukazao da je maloprodajno tržište široke potrošnje ograničen resurs, vredan više milijardi evra, i da će onaj ko bude kontrolisao taj resurs imati značajan uticaj i na proizvodnju u Srbiji.\nKovačević je ukazao da je u poslednje četiri godine zabeležen pad prometa u trgovini Srbije, i da je taj pad najviši u odnosu na zemlje u okruženju.\nU 2008. godini bilo je ukupno 100.233 trgovinske prodavnice, a 2012. godina završena je sa 90.305, što predstavlja pad od 9, 9 odsto, naveo je on.\nPredstavnici Unije poslodavaca Srbije ukazali su i da je problematično što radnici nisu motivisani niti adekvatno plaćeni za svoj rad.\nČlanovi odbora izneli su različita mišljenja o potrebi izmena Zakona o radu – dok jedni smatraju da je potreban zakon koji će omogućiti lakše otpuštanje, ali i lakše zapošljavanje, drugi su ocenili da o tome ne treba ni razmišljati u vreme kada se investitorima daju podsticaji da bi zapošljavali.\nSsef poslaničke grupe URS-a Vladimir Ilić oceni je da bi bez ikakvog odlaganja trebalo doneti najliberalniji mogući zakon o radu, kao i da bi trebalo razmišljati o smanjenju poreskog opterećenja na zarade.\nIlić je istakao i da je struktura zaposlenih u Srbiji katastrofalna, da od 1,7 miliona zaposlenih 700.000 radi u javnom sektoru, 800.000 do 900.000 kod privatnih poslodavaca za platu, i ima oko 200.000 preduzetnika.\nPoslanik SDPS-a Vladimir Marinković rekao je da se ne slaže sa tezom da bi izmene Zakona o radu dovele do lakšeg zapošljavanja jer ona nema utemeljenje u praksi, i da o tome ne treba diskutovati.\nPoslanik grupe Zajedno za Srbiju Boško Ristić naglasio je da bi država trebalo da stvori jednake uslove poslovanja i za kompanije u privatnom i državnom sektoru, posebno u postupku kontrole uplata, kako se ne bi dešavalo da državna preduzeća budu najveći dužnici.\nOn je ocenio i da bi država podsticajnom politikom trebalo da obezbedi uslove da investitori nađu interes da premeste svoje poslovanje i u nerazvijene delove Srbije.\nPoslanici su naveli i da je siva ekonomija „rak rana“ srpske privrede, ali da bi trebalo obratiti pažnju i na „unutrašnju“ sivu ekonomiju, odnosno činjenicu da pojedini poslodavci isplaćuju deo zarada u gotovom, a delom preko računa.\nTagovi: poslodavci, tržište rada, Zakon o radu, Unija poslodavaca Srbije


Reorganizacija gradskih uprava grada Kragujevca – Veliki Park\nReorganizacija gradskih uprava grada Kragujevca\nLjudski resursi imaju veoma značajnu ulogu i do sada nisu funkcionisali, rekao je gradonačelnik Kragujevca Nikola Dašić. Za funkconisanje grada izuzetno je bitno kakvi su kadrovi zaposleni i kako funkcionišu. Razvoj kadrova, karijerno kretanje, usavršavanje, ocenjivanje je nešto na šta sve velike kompanije poklanjaju veliku pažnju. Ne postoji nijedna kompanija koja nema službu ljudskih resursa i to je posao za koji se angažuju druge kompanije, ukoliko ih one same nemaju. Preko ove uprave, kazao je Dašić želimo da školujemo mlade ljude i da ih kadrovski pravilno vodimo kako bi sutra bili dobri činovnici, a to nam je bitno jer smo svesni da građani Kragujevca nikada nisu bili zadovoljni gradskom administracijom. Zaposleni, odbornici i ja kao gradonačelnik treba da budemo servis građana i zato je bitno da se potencijal ljudskih resursa uskladi sa naukama koje ih proučavaju, poručio je Dašić.\nNa današnjoj sednici usvojen je predlog o osnivanju priovrednog društva eKG Info Data doo Kragujevac koje će obavljati poslove na objedinjavanju i koordinaciji razvoja IKT, elektronskih usluga, digitalizaciji i servisima pametnog grada, uz korišćenje resursa gradskog data centra i implementaciju savremenih informacionih komunikacionih tehnologija na teritoriji grada Kragujevca. Cilj osnivanja ovog privrednog društva je unapređenje usluga i rada javnog sektora grada Kragujevca kroz korišćenje savremenih informacionih tehnologija i IoT (Internet of Things – internet stvari) u funkciji razvoja grada i poboljšanja uslova za život i rad građana.


U izgradnju auto-puta "9. januar" Banjaluka – Doboj, kao najznačajnijeg infrastrukturnog projekta u Republici Srpskoj, biće utrošeno oko 402 miliona evra, koliko je obezbijeđeno kroz kreditne sporazume sa Eropskom bankom za obnovu i razvoj /EBRD/ i Evropskom investicionom bankom /EIB/, saopšteno je iz preduzeća "Autoputevi Republike Srpske".\n"Drugi projekat, odnosno dionica, je Banjaluka–Prnjavor, u dužini od 35,3 kilometra, što je finansirano kreditnim sporazumom sa EIB u iznosu od 160 miliona evra", navodi se u saopštenju.\nZbog dodatnih radova, nepredviđenih okolnosti na samoj trasi, kao i zbog posljedica katastrofalnih poplava iz 2014. godine, Javno preduzeće "Autoputevi Republike Srpske" zatražilo je dodatna sredstva kod obje banke i to 10 miliona evra kod EBRD i 47 miliona evra kod EIB, kako bi projekat u potpunosti bio završen sredinom ove godine.\n"Sa dodatnim zaduženjem od 47 plus 10 miliona evra, konačna cijena auto-puta `9. januar` iznosiće oko 402 miliona evra ili 5,5 miliona evra po kilometru, što je povećanje u iznosu od 15 odsto od prvobitno ugovorene cijene", precizirali su iz preduzeća "Autoputevi Srpske".\nU saopštenju se napominje da za projekte ove veličine i složenosti, navedeno povećanje nije ništa neobično ili nesvakidašnje, kako već danima pokušavaju da prikažu pojedini predstavnici opozicije, iznoseći netačne i zlonamjerne podatke o vrijednosti projekta auto-puta "9. januar".\n"Najnoviji primjer je tvrdnja da će auto-put Republiku Srpsku koštati 75 odsto više od planiranog, te da će njegova cijena premašiti 1,17 milijardi KM, odnosno 16,3 KM po kilometru", navodi se u saopštenju.\nJavno preduzeće "Autoputevi Republike Srpske" Banjaluka najoštrije odbacuje paušalne i neutemeljene izjave pojedinih predstavnika opozicije, koji i na taj način pokušavaju da u negativan kontekst stave najznačajniji infrastrukturni projekat u Republici Srpskoj.\n"Projekat izgradnje auto-puta `9. januar` Banjaluka-Doboj, odvija se pod budnim okom nadzornog organa, kao i konsultanata samih evropskih banaka, koji od početka realizacije navedenog projekta, pa do danas, nisu imali nijedan jedini prigovor na način izvođenja i praćenja radova", navodi se u saopštenju.\n253 glasova 51%


"Brđani" odmorni kreću u pohod na nova tri boda - Sportske.net\n"Brđani" odmorni kreću u pohod na nova tri boda\nŠef stručnog štaba superligaša sa Banovog Brda Vladan Milojević rekao je da je ekipi prijala pauza i izrazio nadu da će "Brđani" uspeti da upišu drugu vezanu pobedu u šampionatu.\n"Brđani" uskoro jači za oporavljenog BašanovićaLi Adi debitovao, Čuka remiziralaPaunović: "Borićemo se za Mandića"KRAJ - Srnić je Zvezdin!Nismo hteli zlatnog "Orlića", sad će igrati za Crnogorce!\nTrener fudbalera Čukaričkog Vladana Milojević rekao je danas da je njegova ekipa pauzu u Superligi Srbije iskoristila za odmor i pripremu za nastavak takmičenja.\n"Pauzu smo iskoristili na najbolji mogući način, bio nam je potreban predah. Posle pobede u Milanovcu, imali smo dve nedelje mirnog rada", rekao je Milojević novinarima u Beogradu.\nČukarički će u petak na Banovom brdu dočekati Radnik iz Surdulice, a Milojević je rekao da očekuje tešku utakmicu.\n"Raduje me da su svi igrači zdravi i spremni smo za sutrašnju utakmicu koja neće biti nimalo laka. Dolazi nam ekipa Radnika koja je promenila trenera, a došlo im je i dosta igrača zadnjeg dana prelaznog roka. Osvojili su prvo mesto u drugoj ligi, igraju disciplinovano i mislim da će promena trenera dovesti do toga da igrači budu maksimalno mobilisiani i sigurno sa novim taktičkim zamislima novog šefa", rekao je Milojević.\n"Mislim da ćemo se pripremiti na najbolji mogući način da odgovorimo jednoj takvoj utakmici. Što se tiče moje ekipe nemam kadrovskih problema, videćemo još u kakvoj je situaciji kapiten Igor Matić, a povreda mu je pred Metalac bila teža nego sad. Nemamo probleme sa žutim kartonima", dodao je on.\nFudbaler ekipe sa Banovog brda Dragoljub Srnić nada se pobedi protiv Radnika i osvajanju novih bodova.\n"Dolazi nam ekipa Radnika koja je tvrda i očekujemo tešku utakmicu. Nadamo se pobedi i osvajanju tri boda koji bi nas vratili tamo gde treba da budemo odnosno među prve četiri ekipe u ligi. Dosta nam je značila pobeda protiv Metalca, imali smo pauzu dve nedelje konsolidovali se i dobro trenirali", kazao je Srnić.\nUtakmica devetog kola Superlige između Čukaričkog i Radnika igraće se sutra od 20.00 na Banovom brdu.


Vakcine dostupne, vakcinacija – imperativ – Podrinske\nNapokon Korisna Debata:\nSpecijalista imunologije, doc. dr Emina Milošević zadovoljna je količinom i raznovrsnošću vakcina koje su na raspolaganju građanima Srbije, ali smatra da obuhvat vakcinacije mora da bude veoma širok i veoma brz. ,,Sada imamo takmičenje virusa protiv vakcinalnog imuniteta. Zato je važno da se obuhvatimo vakcinacijom u maksimalnom obimu – da se vakcinišu svi koji smeju da se vakcinišu, onih koji ne smeju je ekstremno malo. Obuhvat trenutno nije najbolji—imamo ljude koji se kolebaju, ono što tu nedostaje je ozbiljna kampanja kojom bi se informisalo stanovništvo, problem je i edukacija kolega kada ih pitaju pacijenti da li treba da se vakcinišu’’, upozorava doc. dr Milošević.\nTokom ovog onlajn razgovora je bilo mnogo pitanja iz publike u vezi sa rizicima od vakcinacije hroničnih bolesnika, alergičnih na penicilin, trudnica, dojilja. Medicinski stručnjaci su se saglasili da je po hronično obolele značajno veći rizik od oboljevanja od kovida nego od same vakcinacije. ,,Imunizacija je imperativ, ako imate hronično oboljenje, bilo autoimuno, onkološko ili alergiju koja nije na neku od komponenata vakcine – mnogo ćete više nagrabusiti od kovida nego od vakcine jer se osnovna bolest pogoršava kada se oboli od kovida’’, savetuje specijalizant opšte medicine dr Bojan Dereta i dodaje da hronični bolesnici treba da se vakcinišu u mirnoj fazi svoje bolesti, uz konsultaciju sa svojim lekarom. Alergija na penicilin nije kontraindikacija ni za jednu vakcinu.Lekari su saglasni da se pre trudnoće ili vantelesne oplodnje treba vakcinisati, uz konsultaciju sa lekarom, jer trudnice, ukoliko obole od kovida, imaju veću šansu da razviju težu kliničku sliku. Dojiljama se preporučuje vakcinisanje Fajzerom ili Astra Zenekom.\nEpidemiološkinja dr Ivana Prokić napomenula je da treba uzeti u obzir da je virus ušao u humanu populaciju sa životinja i da je to jednosmeran proces, da „više neće izaći“. “Biće tu svake godine, kao virus gripa, svako će nekad, u nekom momentu, doći u kontakt i oboleti, to ljudi moraju da shvate i zaštititi se i protivepidemijskim merama, i vakcinom, koja je imperativ’’, poručila je ona i dodala da ljudi koji su preležali kovid, nakon mesec dana mogu da se vakcinišu.\nNavodeći svoja iskustva iz crvene kovid zone, dr Dereta je konstatovao da je naročito opasno kod korona virusa to što je nemoguće predvideti kod koga će on razviti tešku kliničku sliku. ,,Onne bira, pobio je brdo mladih ljudi i onda kada čujete gluposti kako je vakcinisanje čipovanje i da virus ne postoji, dođe vam da plačete od muke jer radite u kovid ambulanti i pokušavate daizvučete ljude’’, rekao je Dereta i dodao da smatra da vakcinacija zdravstvenih radnika treba da bude obavezna jer je bitno da oni svojim primerom pokažu pacijentima kako treba da postupaju. Njegov kolega dr Miloš Bojović po ovom pitanjupredlaže daza medicinske radnike vakcinacija ne bude obavezna u smislu prisile, ali da zakonski bude regulisano ,,da nekim profesijama ne možete da se bavite ukoliko niste vakcinisani’’.


DOGOVOR EU - TURSKA: Svima dobro, osim migrantima - BIZlife\n19/03/2016 | 08:00\nEvropska unija i Turska postigle sporazum o rešavanju izegličke krize, prema kom će svi ilegalni imigranti koji dođu u Grčku iz Turske biti vraćeni na tursku teritoriju.\nLideri EU postigli su “nagodbu s Turskom” o rešavanju izegličke krize, javio je na tviteru češki premijer Bohuslav Sobotka, podvukavši da sporazum stupa na snagu u nedelju u ponoć i da će “svi ilegalni imigranti koji dođu u Grčku iz Turske počev od 20. marta biti vraćeni” na tursku teritoriju.\nKljučna stavka nagodbe je da se zaustavi dolazak svih imigranata na grčke granice i prevashodno spreči dalje krijumčarenje iz Turske u Evropu, dok je EU za uzvrat obećala da će za svakog imigranta čiji povratak prihvati Turska, odobriti azil jednom ratnom izbeglici smeštenom na turskoj teritoriji.\nEvropski lideri su postavili uslove da se najpre vidi kako će biti utrošeno prvih tri milijarde evra da bi odobrili još novca turskim vlastima.\nTurski premijer Ahmet Davutoglu ocenio je kao “istorijski dan” postizanje dogovora EU i Turske o rešavanju migrantske krize.


Vizner: Ne postavljamo veštačke rokove, ali nećemo gubiti vreme\n"Uprkos trenutnom protivljenju Rusije planu o nezavisnosti Kosova, Sjedinjene Države se nadaju da će pronaći zajedničko stanovište sa Moskvom, a u Savetu bezbednosti dobiti podršku planu kojim se otvara put kosovskoj nezavisnosti", izjavio je u razgovoru za Glasa Amerike ambasador Frenk Vizner, specijalni predstavnik SAD za pregovore o statusu Kosova. Vizner kaže da bi Vašington voleo da se to pitanje reši ovog meseca, ali "da ne postavlja veštačke rokove".\nGlas Amerike: Sudeći prema izveštajima iz Moskve, u razgovoru državnog sekretara Kondolize Rajs i ruskog predsednika Vladimira Putina nije postignut veći napredak kada je reč o približavanju stavova o kosovskom pitanju. Šta je sledeći korak za Vašington?\nVizner: Predsednik Rusije i sekretar Rajs kao i ruski ministar inostranih poslova su imali veoma otvorene i detaljne razgovore o Kosovu. Ruska strana je jasno izrazila svoje primedbe, a mi smo izneli svoja gledišta, a to je da ovo pitanje treba da se reši, da Kosovo treba da dobije konačni status. Pitanje je pred Ujedinjenim Nacijama, mi i Rusija imamo odgovornost da pronadjemo zajedničko stanovište, vodimo razgovore u Njujorku koji će se nastaviti, i voleli bismo da verujemo da ćemo uspeti da pronađemo zajedničko stanovište sa našim ruskim prijateljima.\nGlas Amerike: Prošle nedelje Rusija je, preko ambasadora Vitalija Čurkina, po prvi put upozorila da bi mogla da iskoristi svoje pravo veta na rezoluciju o nezavisnosti Kosova. Kolika zabrinutost vlada u Vašingtonu zbog toga?\nVizner: Ne bih rekao da se ruska strana već odlučila da uloži veto ili ne, predstoji ozbiljan rad na rezoluciji u Savetu bezbednosti, i dok se taj rad ne završi nema ni osnove po kojoj se može doneti odluka, tako da sam optimista. Vredno ćemo raditi u UN na pronalasku zajedničkog stanovišta i mislim da bi trebalo da se postigne napredak na tome.\nGlas Amerike: Prema nekim izvorima iz Ujedinjenih Nacija, u Savetu bezbednosti još ne postoji dovoljna podrška, dovoljno glasova za usvajanje američko-evropskog nacrta rezolucije kojom se podržava plan Martija Ahtisarija o nezavisnosti Kosova. Kako sada stoje stvari u Njujorku, i da li SAD i dalje očekuju usvajanje rezolucije do kraja ovog meseca?\nVizner: Verujem da postoji značajna podrška u Savetu bezbednosti za usvajanje rezolucije koja bi otvorila put definisanju konačnog statusa Kosova. Cilj SAD i kosponzora rezolucije - evropskih zemalja - jeste da se taj posao obavi što je pre moguće. Bilo bi sjajno da to bude do kraja maja, to je naš cilj i svi bismo voleli da se on ostvari. Ne postavljamo veštačke rokove ali nećemo ni gubiti vreme.\nGlas Amerike: Dakle, proces u UN mogao bi da traje i posle maja …\nVizner: Ne želim to da kažem, to ste vi rekli, pre bih rekao da proces ne mora da traje dugo, da treba da se obavi brzo. Vreme je značajno i odlaganje nije ni u čijem interesu, odnosno situacija u regionu zahteva brzo rešenje, koje bi bilo dobro za Kosovo, a ja verujem i za Srbiju.\nGlas Amerike: Vašington snažno podržava Ahtisarijev plan u njegovom sadašnjem obliku. Medjutim, Međunarodna krizna grupa predložila je da bi SAD i EU trebalo da unesu određene modifikacije u plan o nezavisnosti Kosova kako bi Rusiji omogućile "dostojanstveni izlaz" iz sadašnje situacije. Da li se taj predlog uzima u razmatranje?\nVizner: Ne znam na koje izmene mislite. Mi, kao vlada SAD, ne predlažemo nikakve izmene Ahtisarijevog plana, smatramo da je on sveobuhvatan, solidan, zasnovan na dobrim argumentima i ispravan put da se načini napredak u rešavanju ovog pitanja.\nGlas Amerike: Jedan od predloga je uvođenje dvogodišnjeg moratorijuma na prijem Kosova u UN …\nVizner: To nije deo Ahtisarijevog plana, i potpuno je odvojeni proces. Članstvo u Ujedinjenim nacijama je korak koji mora da prodje kroz Savet bezbednosti, o čemu se glasa u Generalnoj skupštini, to nema nikakve veze sa pitanjem o kome se trenutno raspravlja.\nGlas Amerike: Srbija je dobila novu, demokratsku vladu, ali mnogi brinu da ona neće biti dovoljno stabilna i dugoročna, posebno u slučaju nametnutog rešenja kosovskog statusa. Koliko vas brine mogućnost da, u tom slučaju, radikalne snage u Srbiji dobiju novi zamah?\nVizner: Svakako se nadam da neće biti tako. Voleo bih da verujem da rešavanje kosovskog pitanja, koje je i dalje nedefinisano, predstavlja oblak na horizontu Srbije. Kada se to pitanje reši, Srbi će moći da se okrenu svojoj budućnosti, budućnosti u Evropi, transatlantskoj zajednici, i budućem članstvu u NATO-u, ali dok ne bude jasnog rešenja, izbeglice neće znati da li mogu da se vraćaju kući, pitanja odnosa izmedju Kosova i Srbije neće biti rešena, bićemo u vakuumu, i zato za dobro Srbije verujem iskreno da će rešenje kosovskog pitanja biti u dugoročnom srpskom interesu.\nGlas Amerike: Mandatar za sastav nove vlade, odlazeći premijer Vojislav Koštunica je u svom ekspozeu izneo prioritete državne politike, od kojih je prvi – Kosovo. On je ponovio stav da će Srbija uvek videti Kosovo kao svoj sastavni deo, i da će eventualno jednostrana priznavanja kosovske nezavisnosti tumačiti kao mešanje u unutrašnje stvari Srbije.\nVizner: Žao mi je zbog tako apriori izjave, ali me ne iznenađuje, to je premijerov dosledni stav, i Srbija ima pravo na to gledište. I mi imamo pravo na naše gledište, a to je da je došlo vreme da se reši pitanje Kosova. Pitanje je pred Ujedinjenim nacijama, rezolucija 1244 omogućila je da SB UN donese odluku, i ta odluka bi trebalo da bude doneta. I nadam se da će biti doneta veoma uskoro.


Kraljica sportova u Beogradu | Blog | Novi Apartmani Beograd\nOd 03. do 05. marta 2017. godine Beograd će biti domaćin Evropskog atletskog prvenstva u dvorani, jednog od najvećih sportskih dešavanja na starom kontinentu.\nBeograd je poznat po mnogo čemu i kao takav sve više predstavlja interesantnu turističku destinaciju, ali i mesto u koje se posetioci rado vraćaju.\nPored već ustaljenih epiteta koji se poput mantre godinama ponavljaju u domaćoj i inostranoj javnosti o gradu srdačnih ljudi koji nikada ne spava, sa bogatim kulturnim nasleđem, mestom u kome se prepliću istok i zapad, gradu šarmantnih kafića i fantastičnih restorana sa nezaboravnom gastronomskom ponudom, ponekad se zaboravlja da su ova zemlja i ovaj grad svetu pružili veliki doprinos i u sportu ispisujući stranice istorije na raznim poljima. Uporedo sa košarkom, tenisom, vaterpolom, fudbalom i drugim atraktivnim sportovima, u poslednje vreme, sasvim zasluženo u prvom planu pojavljuje se i njeno veličanstvo - Atletika.\nIvana Španović, Asmir Kolašinac, Mihail Dudaš, Amela Terzić, Tamara Salaški Emir Bekrić i ostali istaknuti atletičari sa svojim zapaženim uspesima postali su sportski idoli i uzori najmlađima koji svakom novom medaljom, oborenim rekordom i nadljudskim naporom prenose sve vrednosti koje simbolizuje ovaj sport.\nUpravo zbog tih vrednosti, Atletski savez Srbije i Grad Beograd posvećeni su organizaciji Evropskog atletskog prvenstva u dvorani - BEOGRAD 2017 koje će se održati u Kombank areni od 03. do 05. marta 2017. godine.\nKada je reč o atletici, Evropsko atletsko prvenstvo u dvorani, za Beograd predstavlja najveći organizacioni izazov do sada. Ovaj grad bio je domaćin velikim i zančajnim sportskim manifestacijama što ujedno predstavlja razlog zbog čega je stekao poverenje čelnih ljudi Atletske federacije. Međutim, organizacija jednog ovakvog događaja, čiji je Beograd po prvi put u svojoj istoriji domaćin, predstavlja veliku čast, ali i odgovornost.\nČinjenica da će se ovo veliko takmičenje održati upravo u Kombank areni, najsavremenijoj višenamenskoj hali u zemlji je veliko olakšanje za domaćine, kao i garancija da će sve proći savršeno, baš onako kako jedna ovakva manifestacija i zaslužuje. Kombank arena je izuzetno komforan objekat sa najmodernijom tehnologijom i sveobuhvatnom ponudom usluga za posetioce. Svake godine, Arenu poseti između 600.000 i 800.000 gostiju, a gledaocima Evropskog atletskog prvenstva u dvorani na raspolaganju će biti 10.000 mesta za sedenje.\nKraljica životinja za kraljicu sportova\nMaskota Evropskog atletskog prvenstva u dvorani - BEOGRAD 2017 je Bela, bela lavica koja nije nimalo slučajno izabrana. Naime, beli lavovi jesu svojevrsni simbol Beograda, budući da je gradski zoološki vrt dom jedne od najvećih populacija ove veoma retke životinje. Sa druge strane, lavovi zaista jesu personifikacija atletike. Ove graciozne životinje sinonim su za snagu, brzinu i istrajnost, te predstavljaju suverene u životinjskom carstvu, upravo ono što atletika predstavlja u carstvu sporta. Maskota Bela izabrana je na konkursu u kome je učestvovalo više od 30 srednjih škola i fakulteta, što dovoljno govori o važnosti koja se pridaje ovom takmičenju i želji organizatora da se što veći broj mladih u Srbiji uključi u ovo dešavanje i stekne nove uzore vredne obožavanja.\nBudući da se očekuje veliki broj gostiju koji će, zbog ovog takmičenja, pohrliti u naš grad noviapartmani.com takođe žele da pruže svoj skromni doprinos u održavanju ove manifestacije, kako bi Beograd bio spreman da svim posetiocima sportskih dešavanja koje donosi kraljica sportova pruži i zasluženi kraljevski tretman. Na našem sajtu može se pronaći bogat izbor luksuznog smeštaja po povoljnim cenama u neposrednoj blizini Kombank arene, mesta u kome će vrhunske atlete voditi epske bitke za najvrednija odličja, za svoje mesto u sportskoj istoriji i za svetsku slavu.


Histerija - Nikola Samardžić - Peščanik - Dev\nGlobalni terorizam ponikao je u kazanima bliskoistočne krize i trećesvetske bede, a onaj evropski nakon moralnog sunovrata ekstremne levice koju je diskreditovala sovjetska intervencija u Čehoslovačkoj. U paranoji javnog diskursa poluzvanična Srbija otvorila je pitanje “zelene transverzale” kojim nastoji da u tom smislu diskredituje balkanske islamske zajednice. Atentatom na premijera Đinđića obnovljena je, sa svim svojim idejnim postavkama, politika koja se oslanjala na “državni terorizam” kao smišljene zločine iza kojih su stajale institucije. Povratak državnog nasilja nastupio je nakon neuspeha u reformi službi bezbednosti, i trebalo je da predupredi reforme u vojsci. U međuvremenu se pravosuđe srozalo na partijsku parapoliciju (Stojković-Škero), između ostalog neuspesima u procesuiranju nalogodavaca atentata na Ibarskoj magistrali i na premijera Đinđića, i sramnim presudama Škorpionima. Za demokratsku međunarodnu javnost Srbija je utočište državne zaštite generala Mladića i njegovih saučesnika u masovnim pokoljima. Politički sistem u celini, koji je partije učinio poligonima za uvežbavanje demagogije i organizovane pljačke, prebacio je osnovna moralna pitanja nesamostalnim institucijama kojima upravlja neposrednim nalozima, ili ih prepuštajući udvoričkoj intuiciji.\nNapad na Dejana Anastasijevića odigrao se u zaklonu histerije koju su, svako iz sopstvenih pobuda, orkestrirali Tadić, Koštunica i Nikolić, kako bi diskreditovali nemačkog ambasadora, time i politiku njegove zemlje i EU. Potvrdilo se rivalstvo Koštunice i Nikolića u antievropskoj i antiliberalnoj retorici, u težnjama za obnovom izolacionizma, i nastavkom onih obračuna, u samoj Srbiji, koji su, u istovetnom misaonom sadržaju, uništili Jugoslaviju i ideju integrativne i regionalne politike. Iz neugodne senke “satelita”, ni predsednik Tadić nije ostao pogođen samo cinizmom kojim je ambasador ukazao na nekompetentnost njegovih savetnika (dok je jedan od članova njegove DS, bez posledica po svoje partijsko članstvo, pozajmljen premijeru kao promoter malograđanskog rasizma i šovinizma). Budući da su kabineti, između ostalog, jedna od spona s tajkunima i službama, kao jezgra usaglašavanja jedinstvene kleptokratije kojom Srbija srlja u sopstvenu nedavnu prošlost.\nDa li je zločin Škorpiona tabuom prećutno učinila i crkva, ne izjašnjavajući se nakon očiglednih dokaza o saučesništvu jednog od svojih sveštenika? I da li je napad na Anastasijevića prilika da se marginalizuje, vremenom i ućutka, novo, dugo očekivano svedočenje Vladimira Bebe Popovića?\nIspod same površine medijskog spinovanja dezorijentisane javnosti, Srbija je, usled nespremnosti da se prilagodi standardima EU, zasužnjena u tesnom kavezu tvrdih granica i prokletstva samoće. Izolacionizam je ponovo ishodište populizma i, u spoljnoj politici, svrstavanja uz autoritarne i zločinačke kolektivističke režime. Na takav razvoj ukazivala je, od svojih početaka, Tadićeva kohabitacija koja se ostvarila u degradaciji svih vrednosti demokratije, sloboda, prava i kulture. Pre svega disciplinovanjem medija potiskivala se, ili frontalno napadala, svaka pretpostavka da je prvenstvena potreba Srbije u genetskom inženjeringu sopstvene političke antropologije. Da će samo usvajanjem proverenih standarda ona zauzeti svoje mesto u istoriji evropske demokratije. I nije se slučajno novinar Vremena zatekao u tesnacu potčinjavanja nazorima orijentalizovane RTS i ponovo razjarene Politike, plena gladnih montanjara, koja je sa zaglavlja brutalno uklonila svoje osnivače i simbole. Koji nisu smetali ni Karađorđevićima, ni Brozu, ni Miloševiću.\nIstorija najnovije srpske tranzicije trebalo je da bude zaustavljena u jednom danu. Ali je tranzicija proces dovoljno složen da nosi, kao stihija, i svoje protivnike. Njen plen je neodoljiv. Da li je poslednja tranziciona snaga Srbije u bubalovskom muljanju i masnim dogovorima dvora u Atenici? Da li je tranziciona dobit dovoljno primamljiva za Tadića kako bi žrtvovao Partnerstvo za mir i evropsku budućnost Srbije? Usput, i sopstvenu DS, koju je ućutkao i provincijalizovao, kako bi mandat, nad istom takvom Srbijom, poverila Koštunici. Ali je očigledno potrebno da se, kao simbol poslednjeg sovjetskog satelita, koji to Srbija nikad nije zvanično bila, 12. mart ponavlja svakodnevno. Da li se može očekivati da će otkrivanjem počinilaca napada na Dejana Anastasijevića vlada ublažiti utisak da ne razmišlja o povratku politici državnog terorizma?\nAko su njena normativna i teleološka priroda jedna od kontroverzi tranzicije, opipljiva stvarnost, u Srbiji, ogleda se u nedovršenoj državi i antiliberalnoj politici. U satiranju kulture, tajkunizaciji privrede i partijskoj feudalizaciji države. U izolacionizmu. U budućnosti koja najavljuje novo odlivanje mozgova koje predstoji kao intelektualna i tehnokratska kataklizma. Zasad je izgledno da će samo racionalna ljudska biologija biti u stanju da, u narednom protoku vremena, oseti i usvoji primedbu nemačkog ambasadora da je ovdašnja politička elita nedostojna zemlje kojom upravlja.


Izvor: B92, 16.Sep.2018, 23:23\nRim -- Polemika o migrantima između italijanskog Salvinija i šef luksemburške diplomatije Žana Aselborna nastavljena je tokom vikenda.\nAselborn je Salvinija nazvao fašistom.\n"Socijalistički ministar poreskog raja Luksemburga nakon što je uporedio naše italijanske pretke emigrante s današnjim ilegalnim migrantima, sada mi je odredio titulu fašiste", naveo je Salvini danas na Tviteru.\nItalijanski >> Pročitaj celu vest na sajtu B92 << ministar je dodao da ako Luksemburg toliko voli imigrante neka ih sve primi pošto ih u Italiji već ima previše.\nAselborn je optužio italijanskog ministra u intervju Špiglu da koristi metode i ton fašista 30-ih godina. Prepucavanje je dvojice ministara počelo je u petak na ministarskom sastanku EU u Beču pošto je Salvini kritikovao Aselborna koji je rekao da je Evropa stara nacija kojoj su potrebni emigranti.\nSalvini je tada odgovorio da želi Italiju da čuva za Italijane i da Luksembrug može da primi sve migrante.\nAselborn je potom reagovao rekavši da u Luksemburgu ima desetina hiljada Italijana koji rade kako bi hranili decu u Italiji.


KK Topola Archives - Страница 4 од 14 - Moja Backa Topola\n29/03/2021\tSport 0\n21/03/2021\tSport 2\nKošarkaši Topole u podmlađenom sastavu razočarali\n21/02/2021\tSport 0\nKošarkaši Topole u podmlađenom sastavu bez glavnih perjanica tima u poslednjem kolu regularnog dela prvenstva su dočekali u komšijskom sudaru Hajduk iz Kule i pretrpeli težak poraz rezultatom 80:48. Trener Benčik ne može da bude zadovoljan kako su odigrali momci koji bi trebali biti prvotimci u bliskoj budućnosti, osim donekle …\nKATASTROFA NA GOSTOVANJU U KULI\n15/11/2020\tSport 0\nNakon nekoliko tesnih poraza u prvenstvu 1 SLS iz kojih su morali zabeležiti minimum dve pobede, košarkaši Topole su u 7.kolu doživeli pravi brodolom na gostovanju u Kuli. Domaći Hajduk je deklasirao naš tim rezultatom 89:52. Nije opravdanje ni izostanak nekolicine prvotimaca za visok poraz, ali je sve više prisutna …\n08/11/2020\tSport 0\nKK Topola je zabeležio i peti poraz u ovogodišnjem prvenstvu i već sad je izvesno da će se i u ovoj sezoni, ako se ona uopšte i završi zbog COVID 19 boriti za opstanak i igrati play-out takmičenje. Ono što zabrinjava su porazi koji se ponavljaju iz nedelje u nedelju …\n18/10/2020\tSport 0\nKošarkaši Topole su u okviru 3.kola 1 SLS gostovali u Futogu istoimenom domaćinu i nažalost pretrpeli poraz rezultatom 79:73.Ni ovog puta trener Benčik nije mogao da računa na najači sastav jer su izostali oni najiskusniji Topalov,Gagić i Stojaković. Dosta mekano su ušli u meč Topolčani,što je domaći tim znao da …\nStranica 4 od ukupno 14Prva...«23456\t»\t10...Poslednja


Vulin: Srbija će i dalje biti vojno neutralna - Studio B\nBeograd 2°C u 14:00\nVulin: Srbija će i dalje biti vojno neutralna RTS\nPolitikaPolitika Pocetna 12. 08. 2017. 20:04:35\nO saradnji u oblasti odbrane i vojne industrije, na vojnom poligonu u Alabinu nedaleko od Moskve razgovarali su ministri odbrane Rusije i Srbije, Sergej Šojgu i Aleksandar Vulin. Prisustvovali su i finalnoj trci u tenkovskom biatlonu, gde su srpski tenkisti zauzeli šesto mesto.\n„I da ćemo u svakoj našoj odluci voditi računa o interesima Srbije na prvom mestu a interesi Srbije su da ima najbolje moguće odnose sa Ruskom federacijom i to sam rekao svom sagovorniku. Dok je Vučić vrhovni komandant vojske i predsednik Republike Srbije a ja ministar odbrane, Srbija neće biti član NATO-a, nijednog vojnog saveza, baš kao što nikada nećemo uvesti sankcije Ruskoj federaciji“, rekao je Vulin.\nVulin je preneo i lične pozdrave vrhovnog komandanta vojske i predsednika Republike Srbije Aleksandra Vučića i poziv njegovom kolegi Vladimiru Putinu da zajedno iduće godine obeleže godišnjicu proboja Solunskog fronta, „vremena kada smo zajedno pobeđivali i kada smo se zajedno borili“.\nZakonom do boljeg održavanja i upravljanja zgradama\nDonacija Imleka Crvenom Krstu Moja Kravica maslac za socijalno ugrožene\nŠkola i vrtić u Busijama biće završeni do 1. septembra\nStefanović: Opozicija Vučiću crta „metu na čelu“\nÐorđević objavio spisak, ponovo bez igrača iz Evrolige\nJung na listi SNS-a: Mogućnost da menjam stvari u kulturi\nGradi se put koji će spojiti Čukaricu i Obrenovac\nVučić: Forum u Davosu – dobro mesto za susrete državnika\nNajava Praznika mimoze\nBesplatni izleti za penzionere sa Savskog venca\nRadojičić: Projekat najbliži mom srcu je „Tiršova 2“\nKorejac Čung eliminisao Ðokovića sa Australijan opena\nSuzbijanje komaraca u zatvorenom prostoru u pet opština


Lekić: Brajović ponovo potcjenjuje javnost i opoziciju | MINA\nNaslovnica Crna Gora Lekić: Brajović ponovo potcjenjuje javnost i opoziciju\nPodgorica, (MINA) – Predsjednik parlamenta Ivan Brajović ponovo potcjenjuje crnogorsku javnost, posebno opoziciju od koje očekuje da pravi dekor u njegovoj prepoznatljivoj političkoj igri, ocijenio je lider Demosa Miodrag Lekić i poručio da neće prisustvovati konsultativnom sastanku koji je Brajović sazvao za sjutra.\nBrajović je pozvao predsjednike parlamentarnih partija na konsultativni sastanak, navodeći da je u susret parlamentarnim izborima neophodno da svi učesnici političkog života doprinesu većoj transparentnosti izbornog procesa i poboljšanju izbornog ambijenta.\nLekić je u otvorenom pismu Brajoviću, koje je dostavio i agenciji MINA, zahvalio predsjedniku parlamenta na pozivu, dodajući da mu tim povodom prenosi utisak „koji je, vjerovatno, opšteg karaktera“.\n„Naime, teško je povjerovati, nakon mnogo puta potvrđene odanosti vrhu piramide vlasti, da ste sada, u posljednji čas, odlučili da se borite za ulogu Skupštine koja joj pripada prema ustavu i demokratskim normama podjele vlasti“, naveo je Lekić u pismu.\nOn je podsjetio da je Brajović, ne konsulutujući nikoga u Skupštini, već uputio pozive međunarodnim institucijama da prisustvuju izborima.\n„Čime ste, slično propagandi vladajuće stranke, javno i lažno objavili da je situacija sa izbornim uslovima i datumom održavanja u najboljem redu“, dodao je Lekić.\nZato, kako je naveo, pozivanje na sastanak jednom rečenicom, bez ikakvog obrazloženja i konkretnih elemenata potencijalne mape puta kojim bi država u izbornoj godini izašla iz stanja političkog ćorsokaka i pravne neregularnosti, budi mnoge sumnje.\n„Zapravo – da je Vaš poziv opet realizacija nekog plana u vrhu vladajuće stranke s ciljem trajanja konfuzije, predstave za međunarodne adrese, na kraju statusa kvo, posebno u oblasti izbornih uslova“, precizirao je Lekić.\nKako je kazao, Brajović ponovo potcjenjuje opoziciju, koja predstavlja najmanje polovinu crnogorskih građana, ako misli da će mu ona „praviti dekor u toj vrlo prepoznatljivoj, politički provincijskoj igri“.\n„Zato ste izgubili i sve kredite, ne mislim ovoga puta na one personalno Vaše, nego međunarodne, koji su vam sa raznih adresa javili o stanju endemske korupcije u hibridnoj autokratiji“, rekao je Lekić.\nPrema njegovim riječima, Brajović dobro zna da je sastavni dio istog sistema korupcije i ona izbornog karaktera.\n„Kao što je uspostavljen i sistem “organizovanog javnog laganja” – da upotebim taj precizan termin Hane Arent – sistem kojem ste doprinijeli autokratskom i nezakonitom operacijom pretvaranje Javnog servisa u dirigovani punkt primitvne propagande partijsko-porodičnih oligarhija na vlasti, o čemu kritički i precizno govore i međunarodne organizacije, uključujući i Evropsku uniju“, naveo je Lekić.\nOn je poručio da će rado pozdraviti ako je Brajović nešto promijenio i hoće, makar i sa priličnim zakašnjenjem, da doprinese nekom preokretu i ustavnoj ulozi Skupštine. „Ali morali biste to pokazati javno provjerljivim činjenicama“.\n„Pošto vjerujem da, niko iz opozicije, a moja malenkost u ima Demosa izvjesno neće, prisustvovati fingirnom sastanku, predlažem u najboljoj namjeri da na tom vašem kamernom koalicionom skupu ozbiljno razmotrite tešku situaciju u zemlji, posebno njene pravne neregularnosti i političke rizike, sve to uz pomoć izvještaja međunarodnih organicazija i uticajnih zemalja“, naveo je Lekić.\nOn je predložio Brajoviću i da zatim domaćoj javnosti, međunarodnim organizacijama i crnogorskoj opoziciji uputi ozbiljan plan.\n„Kojim bismo, dakle čitav politički spektar uz odgovarajuću pomoć EU zajedno finalizovali prema praksi demokratskih zemalja i evropskih stndarda, i tako duboko poremećenu situaciju u zemlji preveli u normalno, ili relativno normalno stanje“, dodao je Lekić.\nOn je podsjetio Brajovića da se u skupštinskoj proceduri već nalazi predlog Rezolucije o društvenom konsenzusu za prevazilaženje političke, institucionalne i ekonomske krize kao uslova za održavanje demokratskih izbora, dodajući da se radi o ozbiljnom dokumentu koji može biti dobra osnova za definisanje demokratskih rješenja.\n„Ukoliko budete imali neki ozbiljniji i istinski demokratskiji, integrativniji plan u ovom trenutku sasvim dezintegrisane zemlje, unaprijed mu dajem prednost, radujući se racionalnom, javno odgovornom pravcu“, kazao je Lekić.\nTime bi se, smatra on, makar na kraju njenog mandata, pojavila toliko potrebna autonomna, ustavna uloga, funkcionalnost i dostojanstvo Skupštine kao najviše zakonodavne i kontrolne institucije u političkom sistemu Crne Gore.\n„Na Vama je, predsjedniče Brajoviću, da, umjesto lojalnosti i formalne participacije u konfiguraciji političke moći, založite u ovom teškom trenutku zemlje za afirmaciju ustavne, demokratske, autonomne uloge Skupštine. Ujedno, ako Vas to zanima, i za potvrdu Vaše doraslosti za obavljanje visoke državne funkcije“, zaključuje se u pismu Lekića.\nPodgorica, (MINA) – Ljudi koji grade život i karijeru u inostranstvu treba da poštuju...


Одржана Смотра зимске службе ЈКП „Белило“ - Sremski Karlovci\nNaslovna Vesti Održana Smotra zimske službe JKP „Belilo“\nOdržana Smotra zimske službe JKP „Belilo“\nPovodom početka zimske sezone 2021/2022. godine, održana je, ispred hangara preduzeća, Smotra kapaciteta zimske službe JKP „Belilo”. Događaju su, osim domaćina, na čelu sa direktorom preduzeća Radoslavom Jankovićem i šefom zimske službe Lazarom Pavlovićem, prisustvovali i opštinski čelnici, predsednik Opštine Aleksandar Saša Stojkečić i predsednik Skupštine opštine Boban Petković, načelnik PU Sremski Karlovci Predrag Veličković, kao i predstavnici medija.\nIako je 1. novembra, na dan smotre, temperatura bila iznad proseka, Zimska služba je izvršila predstavljanje kapaciteta i resursa za predstojeće zimsko održavanje ulica.\nJKP „Belilo“ je nosilac održavanja saobraćajnica na teritoriji Sremskih Karlovaca u zimskoj sezoni. U zimskim uslovima, „Belilo“ održava oko 54 km opštinskih ulica i puteva.\nUporedo sa redovnim aktivnostima na sanaciji, adaptaciji i održavanju ulica na području Sremskih Karlovaca, izvršene su neophodne pripreme za rad Zimske službe:\nUrađen je remont i priprema: kamiona opremljenog sa posipačem soli i ralicom, dva traktora opremljena sa posipačima soli i ralicama i radne mašine sa grtalicom i ralicom.\nPreduzeće je aktivno učestvovalo na pripremi operativnih planova rada: izvršena je nabavka industrijske soli i potrebnih kamenih agregata za posipanje kolovoza – JKP „Belilo“ trenutno raspolaže sa 25 tona putarske soli, a 100 tona je u postupku nabavke; izvršena je priprema 5 lokacija sa kojih će građani moći da uzimaju so; izrađene je plan zimske službe koja će objediniti nadležnosti, obim i organizaciju rada Zimske službe JKP „Belila“.\nOdržavanje saobraćajnica vrši se u skladu sa Planom koji je usvojen od strane nadležnih opštinskih organa. Ulice se održavaju u skladu sa Planom utvrđenim prioritetima: ulice prvog prioriteta su ulice kojima se kreću autobusi javnog gradskog saobraćaja i po planu bi trebalo da budu očišćene u najbržem roku.\nU toku rada Zimske službe neophodna je asistencija i pomoć pre svega saobraćajne policije, ali i drugih subjekata – medija i samih građana, jer je Zimska služba organizovan timski rad.\nEkipe Zimske službe „Belila” dežuraju 24 sata. Dežurni kapaciteti određuju se u zavisnosti od prognoziranih vremenskih uslova,\nZimska sezona počinje 1. novembra i traje do 31. marta 2022 .godine. Po potrebi, Zimska služba JKP „Beolilo“ dežuraće i nakon tog datuma.\nJKP „Belilo” ima iskustva u održavanju ulica u zimskom periodu. Primenjuje izuzetno visok nivo obrade ulica i puteva kako bi obezbedio nesmetano i bezbedno odvijanje saobraćaja u Sremskim Karlovcima u zimskim uslovima, što bolje odvijanje javnog gradskog prevoza, funkcionisanje javnih institucija, komunalnih sistema i sistema snabdevanja. Ovaj nimalo lak zadatak, do sada je obavljan veoma uspešno. Glavni cilj je da se taj nivo rada zadrži i u predstojećoj zimskoj sezoni.\nPrethodni tekstOBAVEŠTENjE ZA VAKCINACIJU – I i III doza „Fajzer“ i „Sinofarm“ vakcine\nSledeći tekstObeleženo 230 godina postojanja Karlovačke gimnazije


Olimpijada /Univerziteti u Sarajevu i Istočnom Sarajevu pomažu organizaciju EYOF-a 2019 / Radio Sarajevo\nOlimpijada / Univerziteti u Sarajevu i Istočnom Sarajevu pomažu organizaciju EYOF-a 2019\n29. 05. 2017. u 18:19:00 Fena\nPredstavnici univerziteta u Sarajevu i Istočnom Sarajevu i firme EYOF d.o.o. danas u Rektoratu Univerziteta u Sarajevu potpisali su Sporazum o uspostavljanju saradnje između dva univerziteta i angažmana studenata na projektu EYOF 2019.\nSporazum su potpisali rektor Univerziteta u Sarajevu Rifat Škrijelj, prorektor Univerziteta Istočno Sarajevu Slaviša Moljević i direktor firme EYOF 2019. Senahid Godinjak.\nPrema Škrijeljevim riječime, sporazumom se okvirno definiraju obaveze dvaju univerziteta "za ovaj veliki, nakon olimpijskih igara 1984., najveći sportski događaj u našoj zemlji".\n"To je događaj koji zasigurno BiH i Sarajevu treba vratiti sjaj olimpijskog grada. Od danas su dva grada i dva univerziteta ujedinjena zbog zajedničke ideje, a to je sport i manifestacija mladosti, koju nam je povjerio ovaj dio svijeta. Želimo dati svoj doprinos organizaciji EYOF-a na način da svi resursi i kapaciteti dvaju univerziteta budu u funkciji uspješne organizcaije ovog najznačajnijeg događaja", kazao je Škrijelj.\nPotpisivanju ovog sporazuma prisustvovali su gradonačelnici Sarajeva i Istočnog Sarajeva Abdulah Skaka i Nenad Vuković, te studenti i profesori dvaju univerziteta.\nGradonačelnik Skaka izjavio je da je uspostavljena svakodnevna i kvalitetna komunikacija između gradskih struktura i firme EYOF.\n"Današnje potpisivanje dokazuje da su mladi, sport i obazovanje budućnost Bosne i Hercegovine i iskreno se nadam da će na tom putu ostati", kazao je Skaka.\nNačelnik Nenad Vuković ističe da u Istočnom Sarajevu "cijene da je projekat EYOF 2019 jedan od najvažnijih u naredne četiri godine".\n"To je projekat koji bi nas trebao vratiti na svjetsku scenu organizacije velikih takmičenja u zimskim sportovima. Već duže vrijeme vodimo intenzivne aktivnosti, kako u oba ova grada, tako i u preduzeću EYOF, koje smo mi zajednički osnovali. U sklopu svih aktivnosti došli smo do trenutka da potpišemo sporazum o saradnji između dva grada i dva univerziteta, koji prvenstveno treba osigurati veliki broj volontera, koji su neophodni za organizaciju velikih takmičenja", kazao je Vuković.\nPotpisnici Sporazuma su naglasili da će studenti dvaju univerziteta, koji budu uključeni u organizaciju EYOF-a, imati priliku steći volontersko iskustvo, te proći obuku u obavljanju stručne prakse, u svrhu kvalitetne organizacije ovog festivala kao najvećeg sportskog događaju u Sarajevu nakon Olimpijskih igara 1984. godine.\nTagovi: Sarajevo Istočno Sarajevo Rifat Škrijelj UNSA Olimpijada Abdulah Skaka EYOF 2019. Nenad Vuković


Republika / Radnici "Diznija" uhapšeni zbog dečje pornografije\nDvoje zaposlenih u kompaniji "Dizni" uhapšeno je na Floridi zbog dečje pornografije, u okviru velike akcije posle koje je u zatvoru završilo ukupno 17 osoba. Zbog promovisanja i posedovanja dečje pornografije uhapšen je Bret Kini (40) koji je radio kao menadžer u Dizni Vorldu, prenosi CNN.\nOn se sumnjiči da je putem interneta tražio slike dečaka starosti do 10 godina, a prilikom hapšenja priznao je da je zavistan od dečje pornografije i da je gleda već 22 godine. Drugi uhapšeni, Donald Dar (52), bio je zaposlen u odmaralištu Vold Dizni, a uhapšen je i okrivljen po osam tačaka zbog posedovanja dečje pornografije, kao i promovisanja seksualnog čina sa decom.\nPrilikom ispitivanja, Dar je rekao policiji da je "perverznjak, ali ne i čudovište". Portparol kompanije Dizni saopštio je da je Kini otpušten, a da se Dar nalazi na neplaćenom odsustvu.\n(VIDEO) Jaka eksplozija u tržnom centru na Floridi\nSvet SAD Hapšenje Dečja pornografija Hapšenja Florida


Turski avion promašio pistu prilikom sletanja (Video) - 04.03.2015, Sputnik Srbija\nTurski avion promašio pistu prilikom sletanja (Video)\nAvion kompanije „Turkiš erlajns“ sa 238 putnika promašio je danas prilikom sletanja pistu aerodroma u Katmanduu i prizemljio se u obližnjem polju. Neki od putnika... 04.03.2015, Sputnik Srbija\n08:44 04.03.2015 (Osveženo: 16:19 05.10.2015)\nAvion kompanije „Turkiš erlajns“ sa 238 putnika promašio je danas prilikom sletanja pistu aerodroma u Katmanduu i prizemljio se u obližnjem polju. Neki od putnika su ugruvani, ali niko nije ozbiljnije povređen.\nPrilikom sletanja bila je gusta magla, a pista je bila klizava posle dvodnevne kiše, prenela je agencija AP.\nAvion je poleteo iz Istanbula i, posle sedmočasovnog leta, pola sata je kružio nad Nepalom pre nego što se prizemljio iz drugog pokušaja.\nMeđunarodni aerodrom u Katmanduu zatvoren je posle ovog incidenta.\nNa društvenim mrežama objavljene su fotografije turskog aviona na kojima se vidi da je prednji deo letelice oštećen, a lokalni mediji navode da su prilikom sletanja otkazale kočnice, prenela je agencija AFP.\nPutnici svedoče da se po sletanju u avionu pojavio dim, zbog čega su ljudi teško disali.\nPredstavnici aerodroma su najavili da će zvaničnici pokrenuti istragu i ispitati pilota.